Fógra dlíthiúil tábhachtach

|

52009PC0634

Togra le haghaidh Rialachán ó Pharlaimint na hEorpa agus ón gComhairle maidir le rialacha comhchoiteanna do leithroinnt sliotán in aerfoirt Chomhphobail (Leagan códaithe)  /* COIM/2009/0634 leagan deireanach - COD 2009/0176 */

	[pic] | COIMISIÚN NA gCOMHPHOBAL EORPACH |An Bhruiséil 20.11.2009COIM(2009)634 leagan deireanach2009/0176 (COD)Togra le haghaidhRIALACHÁN Ó PHARLAIMINT NA hEORPA AGUS ÓN gCOMHAIRLEmaidir le rialacha comhchoiteanna do leithroinnt sliotán in aerfoirt Chomhphobail(Leagan códaithe)MEABHRÁN MÍNIÚCHÁIN1. I gcomhthéacs Eoraip na ndaoine, cuireann an Coimisiún an-bhéim ar shimpliú agus ar shoiléiriú dhlí an Chomhphobail ionas go mbeidh sé níos soiléire agus níos so-aimsithe don ghnáthshaoránach agus, dá réir sin, go gcruthófar deiseanna nua dó agus seans úsáid a bhaint as na cearta sonracha a bhronntar air.Ní féidir an cuspóir seo a bhaint amach fad is atá líon mór forálacha a leasaíodh roinnt uaireanta, leasuithe suntasacha go minic, scaipthe anseo agus ansiúd, agus go mbíonn gá le cuardach a dhéanamh ar roinnt de na forálacha sin san ionstraim bhunaidh agus ar roinnt eile acu in ionstraimí leasaitheacha níos déanaí. Is gá, dá bhrí sin, mórobair thaighde a dhéanamh, i bhfoirm comparáide idir go leor ionstraimí éagsúla, chun na rialacha atá i bhfeidhm faoi láthair a shainaithint.Ar an gcúis sin, beidh gá freisin le códú a dhéanamh ar rialacha a leasaíodh go minic má tá dlí an Chomhphobail le bheith soiléir agus trédhearcach.2. Chinn an Coimisiún, dá bhrí sin, an 1 Aibreán 1987[1] a chuid ball foirne a threorú nár mhór na hionstraimí reachtacha uile a chódú i ndiaidh deich leasú ar a mhéad , á chur i bhfios dóibh gur bunriachtanas é seo agus gur chóir do na ranna iarracht a dhéanamh na téacsanna a bhfuil siad freagrach astu a chódú laistigh d'agaí níos giorra fós lena chinntiú go bhfuil rialacha an Chomhphobail soiléir agus sothuigthe.3. Dearbhaíodh é sin[2] i gConclúidí Uachtaránacht na Comhairle Eorpaí i nDún Éideann (Nollaig 1992) agus cuireadh béim ar an tábhacht a bhaineann le códú mar go dtugann sé cinnteacht maidir leis an dlí is infheidhme maidir le hábhar ar leith tráth ar leith.Ní foláir gnáthnós imeachta reachtach an Chomhphobail a chomhlíonadh go huile agus go hiomlán agus an códú á dhéanamh.Ós rud é nach ceadmhach athruithe a dhéanamh ar shubstaint na n-ionstraimí ar a mbeidh éifeacht ag an g códú , tháinig Parlaimint na hEorpa, an Chomhairle agus an Coimisiún ar chomhaontú, i gcomhaontú idirinstitiúideach an 20 Nollaig 1994, go bhféadfaí nós imeachta brostaithe a úsáid chun ionstraimí códaithe a ghlacadh go mear.4. Is éard is aidhm don togra seo códú a dhéanamh ar Rialachán (CEE) Uimh. 95/93 ón gComhairle an 18 Eanáir 1993 maidir le rialacha comhchoiteanna do leithroinnt sliotán in aerfoirt Chomhphobail[3]. Glacfaidh an Rialachán nua ionad na n-ionstraimí éagsúla a chuimsítear ann[4]; caomhnaítear sa togra seo go huile agus go hiomlán inneachar na n-ionstraimí atá á gcódú agus, ar an ábhar sin, ní dhéanann sé ach iad a thabhairt le chéile gan ach na leasuithe foirmiúla sin amháin a bhfuil gá leo don phróiseas códaithe féin a dhéanamh.5. Tarraingíodh suas an togra um chódú bunaithe ar réamh-chomhdhlúthú Rialachán (CEE) Uimh. 95/93 agus na n-ionstraimí lena leasaítear é, sna teangacha oifigiúla go léir. Is í Oifig Foilseachán Oifigiúil na gComhphobal Eorpach a rinne an comhdhlúthú sin trí chóras próiseála sonraí . I gcás gur tugadh uimhreacha nua do na hAirteagail, taispeántar an comhghaol idir an tseanuimhir agus an uimhir nua i dtábla atá leagtha amach in Iarscríbhinn II a ghabhann leis an Rialachán códaithe.⎢95/93 (oiriúnaithe)2009/0176 (COD)Togra le haghaidhRIALACHÁN Ó PHARLAIMINT NA hEORPA AGUS ÓN gCOMHAIRLEmaidir le rialacha comhchoiteanna do leithroinnt sliotán in aerfoirt Chomhphobail (leagan códaithe)(Téacs atá ábhartha maidir leis an LEE)TÁ PARLAIMINT NA hEORPA AGUS COMHAIRLE AN AONTAIS EORPAIGH,Ag féachaint don Chonradh ag bunú an Chomhphobail Eorpaigh, go háirithe Airteagal √ 80(2) ∏ de,Ag féachaint don togra ón gCoimisiún,Ag féachaint don tuairim ó Choiste Eacnamaíoch agus Sóisialta[5] √ na hEorpa ∏,√ Ag féachtaint don tuairim ó Choiste na Réigiún[6], ∏√ Ag gníomhú dóibh i gcomhréir leis an nós imeachta a leagtar síos in Airteagal 251 den Chonradh[7], ∏De bharr an méid seo a leanas:⎢1.  Rinneadh Rialachán (CEE) Uimh. 95/93 ón gComhairle an 18 Eanáir 1993 maidir le rialacha comhchoiteanna do leithroinnt sliotán in aerfoirt Chomhphobail[8] a leasú go suntasach roinnt uaireanta[9]. Ar mhaithe le soiléireacht agus le réasúnacht, ba cheart an Rialachán sin a chódú.⎢95/93 Aithris 12.  Is ag dul i méid atá an éagothroime idir an méadú atá ag teacht ar an gcóras aeriompair san Eoraip agus an fháil ar bhonneagar leordhóthanach aerfoirt chun an t-éileamh sin a shásamh. Mar thoradh air sin, tá méadú ag teacht ar líon na n-aerfort sa Chomhphobal atá plódaithe.⎢95/93 Aithris 23.  Ba cheart sliotáin in aerfoirt atá plódaithe a leithroinnt de réir rialacha atá neodrach, trédhearcach agus neamh-idirdhealaitheach.⎢95/93 Aithris 34.  Is é is fearr a ráthaítear ceanglas na neodrachta nuair a dhéanfaidh an Ballstát atá freagrach as an aerfort sin an cinneadh ar bhonn critéar oibiachtúil chun aerfort a chomhordú.⎢95/93 Aithris 45.  Faoi choinníollacha áirithe, ar mhaithe le hoibríochtaí a éascú, go mbeidh Ballstát in ann aerfort a ainmniú mar aerfort comhordaithe ar choinníoll go gcomhlíontar prionsabal na trédhearcachta, prionsabal na neodrachta agus prionsabal an neamh-idirdhealaithe.⎢95/93 Aithris 56.  Ba cheart don Bhallstát atá freagrach as an aerfort comhordaithe a áirithiú go gceapfar comhordaitheoir nach bhfuil aon amhras ann maidir lena neodracht.⎢95/93 Aithris 67.  Is ríthábhachtach an ghné í trédhearcacht na faisnéise d'fhonn nós imeachta oibiachtúil a áirithiú maidir le leithroinnt sliotán.⎢95/93 Aithris 78.  D'fhéadfadh na prionsabail lena rialaítear an córas reatha do leithroinnt sliotán a bheith mar bhonn leis an Rialachán seo ar choinníoll go dtiocfaidh forás ar an gcóras sin i gcomhréir leis an bhforás ar fhorbairtí nua iompair sa Chomhphobal.⎢95/93 Aithris 89.  Is cuid de bheartas an Chomhphobail é an iomaíocht a éascú agus iontráil ar an margadh a spreagadh, dá bhforáiltear i Rialachán (CE) Uimh. 1008/2008 ó Pharlaimint na hEorpa agus ón gComhairle an 24 Meán Fómhair 2008 maidir le rialacha comhchoiteanna le haghaidh oibriú aersheirbhísí sa Chomhphobal[10], agus éilíonn na cuspóirí sin tacaíocht láidir d'iompróirí a bhfuil sé beartaithe acu tús a chur le hoibríochtaí ar bhealaí laistigh den Chomhphobal.⎢95/93 Aithris 910.  Tá foráil sa chóras atá ann do chearta marthanachta.⎢ 95/93 Aithris 1011.  Ba cheart go leagfaí síos forálacha chun iontrálaithe nua a ligean isteach ar mhargadh an Chomhphobail.⎢95/93 Aithris 1112.  Is gá forálacha speisialta a dhéanamh, faoi imthosca teoranta, chun aersheirbhísí intíre leordhóthanacha chuig réigiúin an Bhallstáit lena mbaineann a choimeád ar bun.⎢95/93 Aithris 1213.  Is gá freisin cásanna, a thagann chun cinn de thoradh easpa sliotán atá ar fáil, a sheachaint ina scaiptear na sochair a bhaintear as an léirscaoileadh go míchothrom agus ina ndéantar an iomaíocht a shaobhadh.⎢95/93 Aithris 1314.  Is inmhianaithe an úsáid is fearr is féidir a bhaint as na sliotáin atá ann chun na cuspóirí thuasluaite a bhaint amach.⎢95/93 Aithris 1415.  Is inmhianaithe go gcuirfidh tríú tíortha cóir choibhéiseach ar iompróirí Comhphobail.⎢95/93 Aithris 15 (oiriúnaithe)16.  √ Níor cheart ∏ go ndéanfadh cur i bhfeidhm fhorálacha an Rialacháin seo dochar do rialacha iomaíochta an Chonartha, go háirithe Airteagal √ 81 ∏ agus √ Airteagal 82 ∏ de.⎢95/93 Aithris 1617.  I Londain, an 2 Nollaig 1987, tháinig an Spáinn agus an Ríocht Aontaithe ar chomhaontú maidir le socruithe do chomhar níos dlúithe i leith aerfort Ghiobráltar a úsáid agus tugadh an méid sin le fios i gcomhdhearbhú a rinne Airí Gnóthaí Eachtracha an dá Bhallstát, agus tá na socruithe sin le teacht i ngníomh fós.ê18.  Ba chóir na bearta is gá chun an Rialachán seo a chur chun feidhme a ghlacadh i gcomhréir le Cinneadh 1999/468/CE an 28 Meitheamh 1999 lena leagtar síos na nósanna imeachta maidir le feidhmiú na gcumhachtaí cur chun feidhme arna dtabhairt don Choimisiún[11].⎢95/93 Aithris 1719.  Ba cheart an Rialachán seo a athbhreithniú tar éis dó a bheith i ngníomh ar feadh tréimhse socraithe chun a fheidhmiú a mheas,⎢ 95/93TAR ÉIS AN RIALACHÁN SEO A GHLACADH:Airteagal 1Raon feidhme⎢793/2004 Airt. 1, pointe 11. Beidh feidhm ag an Rialachán seo maidir le haerfoirt Chomhphobail.⎢ 95/93 (oiríunaithe)2. Tuigtear nach ndéanfaidh cur i bhfeidhm an Rialacháin seo i leith aerfort Ghiobráltar dochar do sheasamh dlí na Spáinne ná do sheasamh dlí na Ríochta Aontaithe maidir leis an díospóid faoi cheannasacht ar an gcríoch ina bhfuil an t-aerfort suite.3. Cuirfear cur i bhfeidhm fhorálacha an Rialacháin seo i leith aerfort Ghiobráltar ar fionraí go dtí go dtiocfaidh na socruithe a tugadh le fios sa chomhdhearbhú a rinne Aire Gnóthaí Eachtracha na Spáinne agus Aire Gnóthaí Eachtracha na Ríochta Aontaithe an 2 Nollaig 1987 i ngníomh. Cuirfidh Rialtas na Spáinne agus Rialtas na Ríochta Aontaithe an dáta sin in iúl don Chomhairle dá réir sin.Airteagal 2SainmhínitheChun críocha an Rialacháin seo:⎢793/2004 Airt. 1, pointe 2(a)(a) ciallaíonn "sliotán" an cead arna thabhairt ag comhordaitheoir i gcomhréir leis an Rialachán seo chun úsáid a bhaint as raon iomlán an bhonneagair aerfoirt atá riachtanach chun aersheirbhís ag aerfort comhordaithe a oibriú ar dháta sonrach agus ag am sonrach chun críche tuirlingthe nó éirí de thalamh de réir mar atá leithroinnte ag comhordaitheoir i gcomhréir leis an Rialachán seo;(b) ciallaíonn "iontrálaí nua":(i) aeriompróir a iarrfaidh, mar chuid de shraith sliotán, sliotán ag aerfort aon lá ar bith, dá mba rud é, i gcás go nglacfaí le hiarraidh an aeriompróra, go mbeadh níos lú ná cúig shliotán ar an iomlán aige ag an aerfort sin an lá sin; nó(ii) aeriompróir a iarrfaidh sraith sliotán chun seirbhís sceidealta gan stad a oibriú do phaisinéirí idir dhá aerfort Comhphobail i gcás go bhfuil dhá aeriompróir eile ar a mhéid ag oibriú na seirbhíse sceidealta céanna gan stad idir na haerfoirt sin nó idir na córais aerfoirt sin an lá sin, dá mba rud é, i gcás go nglacfaí le hiarraidh an aeriompróra, go mbeadh, ina ainneoin sin, níos lú ná cúig shliotán ag an aeriompróir ag an aerfort sin an lá sin don tseirbhís gan stad sin; nó(iii) aeriompróir a iarrfaidh sraith sliotán ag aerfort chun seirbhís sceidealta gan stad a oibriú do phaisinéirí idir an t-aerfort sin agus aerfort réigiúnach i gcás nach bhfuil aon aeriompróir eile ag oibriú seirbhís sceidealta dhíreach do phaisinéirí idir na haerfoirt sin nó idir na córais aerfoirt sin an lá sin, dá mba rud é, i gcás go nglacfaí le hiarraidh an aeriompróra, go mbeadh, ina ainneoin sin, níos lú ná cúig shliotán ag an aeriompróir ag an aerfort sin an lá sin don tseirbhís gan stad sin.Ní mheasfar gur iontrálaí nua ag an aerfort sin é aeriompróir a bhfuil níos mó ná 5 % d'iomlán na sliotán atá ar fáil an lá i dtrácht in aerfort áirithe aige, nó níos mó ná 4 % d'iomlán na sliotán atá ar fáil an lá i dtrácht i gcóras aerfoirt ina bhfuil an t-aerfort sin ina chuid de aige;⎢ 95/93(c) ciallaíonn "aersheirbhís dhíreach" seirbhís idir dhá aerfort lena n-áirítear agastadanna leis an aerárthach céanna agus leis an uimhir eitilite chéanna;(d) ciallaíonn "tréimhse sceidealaithe" séasúr an tsamhraidh nó séasúr an gheimhridh mar atá in úsáid i sceidil na n-aeriompróirí;(e) ciallaíonn "aeriompróir Comhphobail" aeriompróir a bhfuil ceadúnas oibríochta bailí aige arna eisiúint ag Ballstát i gcomhréir le Rialachán (CE) Uimh. 1008/2008;⎢793/2004 Airt. 1 pointe 2(b)(f) (i) ciallaíonn "aeriompróir" gnóthas aeriompair a bhfuil ceadúnas oibríochta bailí nó a choibhéis aige an 31 Eanáir ar a dhéanaí do shéasúr an tsamhraidh dá éis sin nó an 31 Lúnasa ar a dhéanaí do shéasúr an gheimhridh dá éis sin; chun críocha Airteagail 4, 8, 9 agus 12, beidh oibreoirí eitlíochta gnó, i gcás ina mbíonn siad ag oibriú de réir sceidil, ar áireamh sa sainmhíniú ar aeriompróir; chun críocha Airteagal 7 agus Airteagal 17, beidh gach oibreoir aerárthaigh shibhialta ar áireamh sa sainmhíniú ar aeriompróir;(ii) ciallaíonn "grúpa aeriompróirí" dhá aeriompróir nó níos mó ná dhá aeriompróir a chuireann oibríochtaí comhpháirteacha, oibríochtaí saincheadúnais nó códroinnt i gcrích i dteannta a chéile chun críche aersheirbhís shonrach a oibriú;(g) ciallaíonn "aerfort comhordaithe" aon aerfort inarb é an cás é gur gá go mbeadh sliotán leithroinnte ag comhordaitheoir ar aeriompróir nó ar aon oibreoir aerárthaigh eile chun críoch tuirlingthe nó éirí de thalamh, cé is moite d'eitiltí Stáit, tuirlingtí éigeandála agus eitiltí daonchairdiúla;⎢ 95/93 (oiriúnaithe)(h) ciallaíonn "córas aerfoirt" dhá aerfort nó níos mó ná dhá aerfort atá tiomsaithe le chéile agus a fhreastalaíonn ar an gcathair chéanna nó ar an gcomhchathair chéanna;⎢793/2004 Airt. 1 pointe 2(c)(i) ciallaíonn "aerfort éascaithe sceideal" aerfort ina bhféadfadh sé go dtarlódh plódú tráchta i dtréimhsí áirithe den lá, den tseachtain nó den bhliain agus atá toilteanach réiteach a dhéanamh trí chomhar deonach idir aeriompróirí agus a bhfuil éascaitheoir sceideal ceaptha chun oibríochtaí na n-aeriompróirí a éascú a bhíonn ag oibriú seirbhísí nó a bhfuil sé beartaithe acu seirbhísí a oibriú ag an aerfort sin;(j) ciallaíonn "comhlacht bainistithe aerfoirt" an comhlacht a bhfuil sé de chúram air, i gcomhar le gníomhaíochtaí eile nó a mhalairt, faoi dhlíthe náisiúnta nó faoi rialacháin náisiúnta na saoráidí aerfoirt a riar agus a bhainistiú agus gníomhaíochtaí na n-oibreoirí éagsúla atá ag an aerfort nó atá laistigh den chóras aerfoirt lena mbaineann a chomhordú agus a rialú;(k) ciallaíonn "sraith sliotán" cúig shliotán ar a laghad a bheidh iarrtha don am céanna an lá céanna den tseachtain ar bhonn rialta sa tréimhse sceidealaithe chéanna agus a bheidh leithroinnte ar an mbealach sin nó, murar féidir amhlaidh, a bheidh leithroinnte don am céanna a bheag nó a mhór;(l) ciallaíonn "eitlíocht ghnó" an earnáil sin den eitlíocht ghinearálta a bhaineann le hoibriú nó le húsáid aerárthaí ag comhlachtaí chun paisinéirí nó earraí a iompar mar chabhair chun a ngnó a sheoladh, i gcás go n-eitlítear na haerárthaí chun na gcríoch sin a meastar orthu de ghnáth nach chun críoch fruilithe phoiblí iad agus atá stiúrtha ag daoine a bhfuil, ar a laghad, ceadúnas bailí píolóta tráchtála acu lena ngabhann cáilíocht eitilte de réir uirlisí;(m) ciallaíonn "paraiméadair an chomhordaithe" an sloinneadh i dtéarmaí oibríochta ar an toilleadh go léir atá ar fáil do leithroinnt sliotán ag aerfort le linn gach tréimhse comhordaithe, a léireoidh na fachtóirí teicniúla, oibríochtúla agus comhshaoil go léir a théann i gcion ar fheidhmíocht bhonneagar an aerfoirt agus ar fheidhmíocht a fhochóras difriúil.⎢ 95/93Airteagal 3Coinníollacha a bhaineann le comhordú aerfoirt⎢793/2004 Airt. 1, pointe 3(a) (oiriúnaithe)1. Ní bheidh na Ballstáit faoi oibleagáid ar bith aerfort a ainmniú mar aerfort éascaithe sceideal nó mar aerfort comhordaithe ach amháin i gcomhréir le forálacha an Airteagail seo.Ní ainmneoidh na Ballstáit aerfort mar aerfort comhordaithe ach amháin i gcomhréir le forálacha mhír 3.⎢ 95/93⎝1 793/2004 Airt. 1 pointe 3(b)2. Féadfaidh Ballstát, áfach, foráil a dhéanamh go n-ainmneofar aerfort ar bith mar ⎝1 aerfort éascaithe sceideal ⎜ ar choinníoll go gcomhlíontar prionsabal na trédhearcachta, prionsabal na neodrachta agus prionsabal an neamh-idirdhealaithe.⎢793/2004 Airt. 1 pointe 3(c)3. Áiritheoidh an Ballstát atá freagrach go ndéanfar anailís chríochnúil ar thoilleadh ag aerfort nach bhfuil stádas ainmniúcháin aige nó ag aerfort éascaithe sceideal agus gur comhlacht bainistithe an aerfoirt sin nó aon chomhlacht inniúil eile a dhéanfaidh an anailís tráth a mbeidh an Ballstát sin den tuairim go bhfuil gá leis, nó laistigh de shé mhí:(i) tar éis iarraidh i scríbhinn a fháil ó aeriompróirí a bhfuil baint acu le breis agus a leath de na hoibríochtaí ag aerfort nó ó chomhlacht bainistithe an aerfoirt i gcás go mbeidh ceachtar acu sin den tuairim nach bhfuil an toilleadh leordhóthanach i gcomhair oibríochtaí iarbhír nó oibríochtaí beartaithe i dtréimhsí áirithe; nó(ii) arna iarraidh sin ag an gCoimisiún, go háirithe i gcás nach bhfuil aerfort inrochtana i ndáiríre ach ag aeriompróirí a bhfuil sliotáin leithroinnte orthu nó i gcás go mbíonn fadhbanna móra ag aeriompróirí agus go háirithe ag iontrálaithe nua maidir le deiseanna tuirlingthe agus deiseanna éirí de thalamh a aimsiú ag an aerfort i dtrácht.Aimseoidh an anailís seo, bunaithe ar mhodhanna atá aitheanta go coitianta, aon easnamh toillte, agus cuirfear san áireamh srianta comhshaoil ag an aerfort i dtrácht. Déanfar measúnú san anailís ar na deiseanna maidir le heasnamh dá leithéid a shárú trí bhonneagar nua nó modhnaithe, athruithe oibríochtúla, nó aon athrú eile, agus an t-amchlár atá beartaithe chun na fadhbanna a réiteach. Déanfar an anailís a thabhairt suas chun dáta i gcás go n-agrófar mír 5, nó i gcás go mbeidh athruithe ann ag an aerfort a bhfuil tionchar suntasach acu ar thoilleadh agus ar úsáid thoilleadh an aerfoirt. Cuirfear an anailís agus an modh arna úsáid ar fáil do na páirtithe a d'iarr an anailís ar an gcéad dul síos agus, arna iarraidh sin dóibh, do pháirtithe leasmhara eile. Cuirfear an anailís i bhfios don Choimisiún an tráth céanna.⎢793/2004 Airt. 1 pointe 3(d)4. Bunaithe ar an anailís sin, rachaidh an Ballstát i gcomhairle le comhlacht bainistithe an aerfoirt, leis na haeriompróirí a úsáideann an t-aerfort go rialta, a n-eagraíochtaí ionadaíocha, le hionadaithe na heitlíochta ginearálta a úsáideann an t-aerfort go rialta agus le húdaráis rialaithe aerthráchta i dtaobh na staide mar atá sí maidir le toilleadh ag an aerfort.5. I gcás go bhfuil fadhbanna maidir le toilleadh ann ar feadh tréimhse sceidealaithe amháin ar a laghad, áiritheoidh an Ballstát go n-ainmneofar an t-aerfort mar aerfort comhordaithe sna tréimhsí lena mbaineann ach amháin sna cásanna seo:(a) má tá an t-easnamh toillte chomh tromchúiseach sin nach féidir moilleanna suntasacha a sheachaint ag an aerfort, agus(b) mura bhfuil aon deiseanna ann na fadhbanna seo a réiteach sa ghearrthéarma.6. De mhaolú ar mhír 5, féadfaidh na Ballstáit, in imthosca eisceachtúla, na haerfoirt a bhfuil fadhbanna toillte acu a ainmniú mar aerfoirt chomhordaithe don tréimhse iomchuí.⎢ 95/93⎝1 793/2004 Airt. 1 pointe 3(e)⎝1 7. ⎜ Nuair a bheidh dóthain toillte curtha ar fáil chun na hoibríochtaí iarbhír nó na hoibríochtaí atá beartaithe a shásamh ag ⎝1 aerfort comhordaithe ⎜, foirceannfar a ainmniúchán mar ⎝1 aerfort comhordaithe ⎜.Airteagal 4⎢793/2004 Airt. 1, pointe 4(a)An t-éascaitheoir sceideal agus an comhordaitheoir⎢793/2004 Airt. 1 pointe 4(b)1. Áiritheoidh an Ballstát atá freagrach as aerfort éascaithe sceideal nó as aerfort comhordaithe go gceapfar duine nádúrtha cáilithe nó duine dlítheanach cáilithe i gcáil éascaitheora sceideal nó comhordaitheora aerfoirt faoi seach tar éis dó dul i gcomhairle leis na haeriompróirí a úsáideann an t-aerfort go rialta, lena n-eagraíochtaí ionadaíocha agus le comhlacht bainistithe an aerfoirt agus leis an gcoiste comhordaithe, i gcás go bhfuil a leithéid de choiste ann. Féadfar an t-éascaitheoir sceideal céanna nó an comhordaitheoir céanna a cheapadh i gcomhair níos mó ná aerfort amháin.2. Áiritheoidh an Ballstát atá freagrach as aerfort éascaithe sceideal nó as aerfort comhordaithe an méid seo a leanas:(a) i gcás aerfoirt éascaithe sceideal, go ngníomhóidh an t-éascaitheoir sceideal faoin Rialachán seo ar shlí atá neamhspleách, neodrach, neamh-idirdhealaitheach agus trédhearcach;(b) go mbeidh an comhordaitheoir ag aerfort comhordaithe iomlán neamhspleách tríd an gcomhordaitheoir a dheighilt ó thaobh a chuid feidhmeanna de ó aon pháirtí leasmhar amháin. Maoineofar gníomhaíochtaí an chomhordaitheora trí chóras lena ráthófar stádas neamhspleách an chomhordaitheora;(c) go ngníomhóidh an comhordaitheoir i gcomhréir leis an Rialachán seo ar shlí atá neodrach, neamh-idirdhealaitheach agus trédhearcach.3. Glacfaidh an t-éascaitheoir sceideal agus an comhordaitheoir páirt i gcomhdhálacha idirnáisiúnta sceidealaithe aeriompróirí de réir mar atá ceadaithe faoi dhlí an Chomhphobail.4. Cuirfidh an t-éascaitheoir sceideal comhairle ar aeriompróirí agus molfaidh sé amanna malartacha tuirlingthe agus/nó éirí de thalamh i gcás gur cosúil go mbeidh plódú tráchta ag an aerfort.5. Is é an comhordaitheoir an t-aon duine amháin atá freagrach as sliotáin a leithroinnt. Leithroinnfidh sé na sliotáin i gcomhréir le forálacha an Rialacháin seo agus déanfaidh sé socrú ionas go bhféadfar sliotáin a leithroinnt, i gcás éigeandála, lasmuigh d'uaireanta oifige.6. Déanfaidh an t-éascaitheoir sceideal monatóireacht ar an tslí ina mbeidh oibríochtaí na n-iompróirí i gcomhréir leis na sceidil a mholfar dóibh. Déanfaidh an comhordaitheoir monatóireacht ar an tslí ina mbeidh oibríochtaí na n-iompróirí i gcomhréir leis na sliotáin a leithroinnfear orthu. Déanfar na seiceálacha comhréireachta seo i gcomhar le comhlacht bainistithe an aerfoirt agus leis na húdaráis rialaithe aerthráchta agus cuirfear an t-am agus na paraiméadair ábhartha eile a bhaineann leis an aerfort i dtrácht san áireamh. Cuirfidh an comhordaitheoir tuarascáil bhliantúil ar ghníomhaíochtaí a bhainfidh, go háirithe, le cur i bhfeidhm Airteagal 9 agus Airteagal 17, maidir le haon ghearáin faoi chur i bhfeidhm Airteagal 8 agus Airteagal 12 a cuireadh faoi bhráid an choiste comhordaithe agus na bearta a rinneadh chun iad a réiteach, ar aghaidh chuig na Ballstáit lena mbaineann agus chuig an gCoimisiún arna iarraidh sin dóibh.7. Oibreoidh na héascaitheoirí sceideal agus na comhordaitheoirí go léir i gcomhar le chéile chun neamhréireachtaí sna sceidil a aimsiú.⎢ 95/93⎝1 793/2004 Airt. 1 pointe 4(c)⎝1 8. Déanfaidh an comhordaitheoir, arna iarraidh sin air agus laistigh de thréimhse réasúnach, an fhaisnéis seo a leanas a chur ar fáil saor in aisce chun críche athbhreithnithe do pháirtithe leasmhara, go háirithe do chomhaltaí nó do bhreathnóirí ar an gcoiste comhordaithe, i scríbhinn nó in aon fhoirm eile is sorochtana:⎜(a) sliotáin a bhí ag gach aerlíne roimhe seo faoi seach, in ord croineolaíoch, maidir le gach aeriompróir ag an aerfort,(b) sliotáin iarrtha (ar an gcéad iarratas), ag aeriompróirí agus in ord croineolaíoch i gcás gach aeriompróra faoi seach,(c) na sliotáin go léir atá leithroinnte, agus na hiarrataí ar shliotáin gan réiteach, gach uile cheann acu arna liostú in ord croineolaíoch, ag aeriompróirí, i gcomhair gach aeriompróra,(d) na sliotáin atá ar fáil fós,(e) sonraí iomlána na gcritéar arna n-úsáid don leithroinnt.⎢793/2004 Airt. 1 pointe 4(d)9. Cuirfear an fhaisnéis dá dtagraítear i mír 8 ar fáil ar a dhéanaí tráth na gcomhdhálacha sceidealaithe ábhartha agus mar is iomchuí le linn na gcomhdhálacha agus ina ndiaidh sin. Cuirfidh an comhordaitheoir faisnéis dá leithéid ar fáil i bhformáid achomair arna hiarraidh sin air. Féadfar táille a mhuirearú a bhaineann le costas maidir le faisnéis achomair dá leithéid a sholáthar.⎢ 793/2004 Airt. 1 pointe 4(e)10. Más rud é go bhfuil caighdeáin ábhartha ar fáil lena nglactar i gcoitinne maidir le faisnéis faoi sceidil, cuirfidh an t-éascaitheoir sceideal, an comhordaitheoir agus na haeriompróirí i bhfeidhm iad ar choinníoll go gcomhlíonann siad dlí an Chomhphobail.⎢793/2004 Airt. 1, pointe 5Airteagal 5An coiste comhordaithe1. Áiritheoidh an Ballstát atá freagrach as aerfort comhordaithe go mbunófar coiste comhordaithe ag an aerfort sin. Féadfaidh coiste comhordaithe amháin a bheith ainmnithe i gcomhair aerfort amháin nó níos mó ná aerfort amháin. Beidh fáil ar bhallraíocht sa choiste seo ar a laghad ag na haeriompróirí a úsáideann an t-aerfort/na haerfoirt i dtrácht go rialta agus ag a n-eagraíochtaí ionadaíocha, comhlacht bainistithe an aerfoirt lena mbaineann, na húdaráis rialaithe aerthráchta ábhartha agus ag ionadaithe na heitlíochta ginearálta a úsáideann an t-aerfort go rialta.Is iad seo a leanas na cúraimí a bheidh ar an gcoiste comhordaithe:(a) moltaí a dhéanamh nó comhairle a chur ar an gcomhordaitheoir agus/nó ar an mBallstát chun:(i) na deiseanna chun toilleadh ag an aerfort a mhéadú arna gcinneadh i gcomhréir le hAirteagal 3 nó chun a úsáid a fheabhsú;(ii) paraiméadair an chomhordaithe atá le cinneadh i gcomhréir le hAirteagal 6;(iii) na modhanna chun monatóireacht a dhéanamh ar úsáid na sliotán leithroinnte;(iv) treoirlínte áitiúla chun sliotáin a leithroinnt nó chun monatóireacht a dhéanamh ar úsáid na sliotán leithroinnte, ag cur san áireamh, inter alia , ábhar imní a d'fhéadfadh a bheith ann don chomhshaol, dá bhforáiltear in Airteagal 8(5);(v) feabhsuithe ar choinníollacha tráchta atá i réim ag an aerfort i dtrácht;(vi) fadhbanna tromchúiseacha a bhí ag iontrálaithe nua,dá bhforáiltear in Airteagal 12(9);(vii) na ceisteanna go léir a bhaineann le toilleadh an aerfoirt;(b) eadránú a dhéanamh idir na páirtithe go léir lena mbaineann maidir le gearáin faoi leithroinnt sliotán, dá bhforáiltear in Airteagal 14.2. Tabharfar cuireadh d'ionadaithe na mBallstát agus don chomhordaitheoir freastal ar chruinnithe an choiste comhordaithe i gcáil breathnóirí.3. Tarraingeoidh an coiste comhordaithe suas rialacha nós imeachta i scríbhinn a fholóidh, inter alia , rannpháirtíocht, toghcháin, cé chomh minic is a bheidh na cruinnithe, agus an teanga/na teangacha arna n-úsáid. Féadfaidh aon chomhalta den choiste comhordaithe treoirlínte áitiúla a mholadh dá bhforáiltear in Airteagal 8(5). Arna iarraidh sin ag an gcomhordaitheoir, pléifidh an coiste comhordaithe na teoirlínte áitiúla atá molta chun sliotáin a leithroinnt mar aon leis na treoirlínte sin atá molta chun monatóireacht a dhéanamh ar úsáid na sliotán leithroinnte. Cuirfear tuarascáil ar caibidlíocht an choiste comhordaithe faoi bhráid an Bhallstáit lena mbaineann agus tabharfar sa tuarascáil sin sonraí maidir leis na seasaimh éagsúla a thugtar le fios laistigh den choiste.Airteagal 6Paraiméadair an chomhordaithe1. Áiritheoidh an Ballstát atá freagrach as aerfort comhordaithe go gcinnfear na paraiméadair do leithroinnt sliotán dhá uair in aghaidh na bliana, agus cuirfear na sriantaí ábhartha teicniúla, oibríochtúla agus comhshaoil uile san áireamh mar aon le haon athruithe orthu.Beidh an cleachtas seo bunaithe ar anailís oibiachtúil ar na deiseanna chun freastal ar aerthrácht, agus cuirfear na cineálacha difriúla tráchta a bhíonn ag aerfort san áireamh, mar aon le plódú tráchta aerspáis a d'fhéadfadh tarlú le linn na tréimhse comhordaithe agus an staid maidir le toilleadh.Cuirfear na paraiméadair in iúl do chomhordaitheoir an aerfoirt in am trátha sula dtarlóidh an chéad leithroinnt sliotán ar mhaithe le comhdhálacha a sceidealú.2. Chun críche an chleachtais dá dtagraítear i mír 1, más rud é nach ndéanfaidh an Ballstát amhlaidh, saineoidh an comhordaitheoir tréimhsí ama ábhartha don chomhordú tar éis dó dul i gcomhairle leis an gcoiste comhordaithe agus i gcomhréir leis an toilleadh atá bunaithe.3. Déanfar cinneadh na bparaiméadar agus an mhodheolaíocht a úsáidfear mar aon le haon athruithe orthu a phlé go mionsonraithe laistigh den choiste comhordaithe chun an toilleadh agus líon na sliotán atá ar fáil don leithroinnt a mhéadú, sula ndéanfar cinneadh críochnaitheach ar na paraiméadair don leithroinnt sliotán. Cuirfear na doiciméid ábhartha go léir ar fáil arna iarraidh sin ag páirtithe leasmhara.Airteagal 7Faisnéis d'éascaitheoirí sceideal agus do chomhordaitheoirí1. Beidh ar aeriompróirí a bhíonn ag oibriú nó a bhfuil sé beartaithe acu oibriú ag aerfort éascaithe sceideal nó ag aerfort comhordaithe gach faisnéis ábhartha a iarrfar orthu a chur chuig an éascaitheoir sceideal nó chuig an gcomhordaitheoir faoi seach. Cuirfear an fhaisnéis ábhartha go léir ar fáil san fhormáid agus faoin teorainn ama atá sonraithe ag an éascaitheoir sceideal nó ag an gcomhordaitheoir. Cuirfidh an t-aeriompróir in iúl, go háirithe, don chomhordaitheoir, tráth a n-iarrtar an leithroinnt, cibé acu a bhainfidh sé sochar as stádas iontrálaí nua nó nach mbainfidh, i gcomhréir le hAirteagal 2(b), maidir le sliotáin iarrtha.Maidir leis na haerfoirt eile go léir nach bhfuil aon stádas ainmniúcháin ar leith acu, soláthróidh comhlacht bainistithe an aerfoirt aon fhaisnéis atá ina sheilbh faoi sheirbhísí beartaithe aeriompróirí, arna iarraidh sin ag an gcomhordaitheoir.2. Más rud é go dteipeann ar aeriompróir an fhaisnéis dá dtagraítear i mír 1 a sholáthar, ach amháin más féidir leis a léiriú go sásúil go bhfuil imthosca maolaitheacha ann, nó más rud é go soláthraíonn sé faisnéis bhréagach nó mhíthreorach, ní chuirfidh an comhordaitheoir an iarraidh nó na hiarrataí ar shliotán arna ndéanamh ag an aeriompróir sin agus a bhaineann leis an bhfaisnéis bhréagach nó mhíthreorach nó leis an bhfaisnéis atá in easnamh san áireamh. Tabharfaidh an comhordaitheoir an deis don aeriompróir sin a bharúlacha a thíolacadh.3. Déanfaidh an t-éascaitheoir sceideal nó an comhordaitheoir, comhlacht bainistithe an aerfoirt agus na húdaráis rialaithe aerthráchta gach faisnéis is gá chun a ndualgais féin a fheidhmiú, lena n-áirítear sonraí eitiltí agus sliotáin, a mhalartú.Airteagal 8An próiseas chun sliotáin a leithroinnt1. Leithroinntear sraith sliotán ón gcomhthiomsú sliotán ar iompróirí iarrthacha i bhfoirm ceadanna chun bonneagar an aerfoirt a úsáid chun críche tuirlingthe nó éirí de thalamh don tréimhse sceidealaithe dá n-iarrtar iad, agus nuair a bheidh an tréimhse sin dulta in éag beidh gá le hiad a chur ar ais sa chomhthiomsú sliotán mar atá leagtha amach i gcomhréir le forálacha Airteagal 12.2. Gan dochar d'Airteagail 7, 9, 11, 12(1) agus 17, ní bheidh feidhm ag mír 1 den Airteagal seo i gcás go bhfuil na coinníollacha seo a leanas comhlíonta:(a) go bhfuil sraith sliotán in úsáid ag aeriompróir chun aersheirbhísí sceidealta agus aersheirbhísí cláraithe neamhsceidealta a oibriú, agus(b) gur féidir leis an aeriompróir sin a léiriú go sásúil don chomhordaitheoir gurb é an t-aeriompróir sin a d'oibrigh an tsraith sliotán i dtrácht, de réir mar a rinne an comhordaitheoir é sin a imréiteach, ar feadh 80 % ar a laghad den am le linn na tréimhse sceidealaithe dá leithroinneadh í.I gcás dá leithéid tabharfaidh an tsraith sliotán sin teideal don aeriompróir lena mbaineann ar an tsraith chéanna sliotán sa chéad tréimhse sceidealaithe choibhéiseach eile, más rud é go bhfuil sé iarrtha ag an aeriompróir sin laistigh den teorainn ama dá dtagraítear in Airteagal 7(1).3. Gan dochar d'Airteagal 12(2), i gcás nach féidir freastal ar na hiarrataí go léir ar shliotáin chun sástacht na n-aeriompróirí lena mbaineann, tabharfar tús áite d'aersheirbhísí tráchtála agus go háirithe do sheirbhísí sceidealta agus d'aersheirbhísí cláraithe neamhsceidealta. I gcás iarrataí iomaíocha laistigh den chatagóir chéanna seirbhísí, tabharfar tús áite d'oibríochtaí a bhíonn ar siúl ar feadh na bliana go léir.4. Ní ghlacfar le hamchlár eile a thabhairt do shraith sliotán sula leithroinnfear na sliotáin atá fágtha sa chomhthiomsú dá dtagraítear in Airteagal 12 ar aeriompróirí iarrthacha eile ach amháin ar chúiseanna oibríochtúla nó sa chás go bhfeabhsófar amchlár sliotán aeriompróirí iarrthacha maidir leis an amchlár a iarradh i dtosach. Ní thiocfaidh sé i bhfeidhm go dtí go bhfaightear deimhniú sainráite ón gcomhordaitheoir.5. Cuirfidh an comhordaitheoir san áireamh freisin rialacha agus treoirlínte breise arna mbunú ag tionscal an aeriompair ar fud an domhain nó ar fud an Chomhphobail mar aon le treoirlínte áitiúla a mholfaidh an coiste comhordaithe agus a fhaomhfaidh an Ballstát nó aon chomhlacht inniúil eile a bheidh freagrach as an aerfort i dtrácht, ar choinníoll nach ndéanfaidh na rialacha agus na treoirlínte sin difear do stádas neamhspleách an chomhordaitheora, go gcomhlíonfaidh siad dlí an Chomhphobail agus go mbeidh siad dírithe ar úsáid éifeachtach an toillte ag an aerfort a fheabhsú. Cuirfidh an Ballstát i dtrácht fógra maidir leis na rialacha seo chuig an gCoimisiún.6. Más rud é nach féidir freastal ar shliotán iarrtha, cuirfidh an comhordaitheoir na cúiseanna leis sin in iúl don aeriompróir iarrthach agus tabharfaidh sé an sliotán malartach is gaire atá ar fáil le fios.7. Déanfaidh an comhordaitheoir, sa bhreis ar an leithroinnt sliotán atá beartaithe don tréimhse sceidealaithe, gach iarracht freastal a dhéanamh ar iarrataí ar shliotán amháin a dhéanfar faoi ghearrfhógra a bhaineann le haon chineál eitlíochta, an eitlíocht ghinearálta san áireamh. Chun na críche sin, féadfar sliotáin a úsáid atá fágtha sa chomhthiomsú dá dtagraítear in Airteagal 12 tar éis iad a dháileadh ar na hiompróirí iarrthacha agus sliotáin a bheidh ar fáil faoi ghearrfhógra.Airteagal 9So-aistritheacht na sliotán1. Maidir leis na sliotáin:(a) féadfaidh aeriompróir iad a aistriú ó aerbhealach amháin go haerbhealach eile nó ó chineál seirbhíse amháin go cineál seirbhíse eile arna n-oibriú ag an aeriompróir céanna sin;(b) féadfar iad a aistriú:(i) idir máthairchuideachtaí agus fochuideachtaí, agus idir fhochuideachtaí den mháthairchuideachta chéanna;(ii) mar chuid d'urlámhas a fháil ar chaipiteal aeriompróra;(iii) i gcás táthcheangail iomláin nó páirt-táthcheangail nuair a bhaineann na sliotáin go díreach leis an aeriompróir a dhéantar a tháthcheangal;(c) féadfar iad a mhalartú, ceann amháin ar cheann eile, idir aeriompróirí.2. Tabharfar fógra don chomhordaitheoir maidir leis na haistrithe nó na malartuithe dá dtagraítear i mír 1 agus ní thiocfaidh siad i bhfeidhm go dtí go bhfaightear deimhniú sainráite ón gcomhordaitheoir. Diúltóidh an comhordaitheoir na haistrithe nó na malartuithe a dheimhniú mura bhfuil siad i gcomhréir le ceanglais an Rialacháin seo agus mura bhfuil an comhordaitheoir sásta faoin méid seo a leanas:(a) nach ndéanfaí dochar d'oibríochtaí an aerfoirt, ag cur na srianta teicniúla, oibríochtúla agus comhshaoil go léir san áireamh;(b) go bhfuil an teorannú arna fhorchur i gcomhréir le hAirteagal 11 comhlíonta;(c) nach dtagann aistriú sliotán faoi chuimsiú raon feidhme mhír 3.3. Ní fhéadfar sliotáin arna leithroinnt ar iontrálaí nua mar atá sainmhínithe in Airteagal 2(b) a aistriú dá bhforáiltear i mír 1(b) den Airteagal seo ar feadh tréimhse arb ionann í agus dhá thréimhse sceidealaithe choibhéiseacha, ach amháin i gcás táthcheangal gníomhaíochtaí gnóthais fhéimhithe, rud atá údaraithe de réir an dlí.Ní fhéadfar sliotáin arna leithroinnt ar iontrálaí nua mar atá sainmhínithe in Airteagal 2(b)(ii) agus (iii) a aistriú go haerbhealach eile dá bhforáiltear i mír 1(a) den Airteagal seo do thréimhse arb ionann í agus dhá thréimhse sceidealaithe choibhéiseacha ach amháin sa chás go dtabharfar an tosaíocht chéanna don iontrálaí nua ar an aerbhealach nua agus a tugadh dó don aerbhealach tosaigh.Ní fhéadfar sliotáin arna leithroinnt ar iontrálaí nua mar atá sainmhínithe in Airteagal 2(b) a mhalartú dá bhforáiltear i mír 1(c) den Airteagal seo ar feadh tréimhse arb ionann í agus dhá thréimhse sceidealaithe choibhéiseacha, ach amháin chun amchlár na sliotán a fheabhsú do na seirbhísí seo i gcoibhneas an amchláir a iarradh i dtosach.Airteagal 10Éileamh ar chúiteamh a eisiamh⎢793/2004 Airt. 1, pointe 5 (oiriúnaithe)Ní bheidh an teideal ar shraith sliotán dá dtagraítear in Airteagal 8(2) ina chúis le go n-eascróidh aon éileamh ar chúiteamh maidir le haon teorannú, srian nó díchur de a fhorchuirfear faoi dhlí an Chomhphobail, go háirithe agus rialacha an Chonartha a bhaineann le haeriompar á gcur i bhfeidhm.Ní dhéanfaidh an Rialachán seo aon difear do chumhachtaí na n-údarás poiblí maidir le haistriú sliotán idir aeriompróirí a cheangal agus maidir leis an tslí ina leithroinntear iad a stiúradh de bhun an dlí náisiúnta iomaíochta nó de bhun Airteagal 81 nó Airteagal 82 den Chonradh nó de Rialachán √ (CE) Uimh. 139/2004 ∏ ón gComhairle[12]. Ní fhéadfar na haistrithe seo a dhéanamh gan cúiteamh airgid.Airteagal 11Oibleagáidí seirbhíse poiblí1. I gcás go bhfuil oibleagáidí seirbhíse poiblí forchurtha ar aerbhealach i gcomhréir le hAirteagal 16 de Rialachán (CE) Uimh. 1008/2008, féadfaidh Ballstát na sliotáin a bheidh riachtanach do na hoibríochtaí atá beartaithe don aerbhealach sin a chur in áirithe ag aerfort comhordaithe. Más rud é nach n-úsáidtear na sliotáin atá curtha in áirithe don aerbhealach sin, cuirfear ar fáil iad d'aon aeriompróir eile a chuirfidh suim san aerbhealach sin a oibriú i gcomhréir leis na hoibleagáidí seirbhíse poiblí, faoi réir mhír 2. Mura gcuirfidh aon iompróir eile suim san aerbhealach sin a oibriú agus mura n-eiseoidh an Ballstát lena mbaineann iarratas ar thairiscintí faoi Airteagal 16(10) de Rialachán (CEE) Uimh. 1008/2008, cuirfear na sliotáin in áirithe d'aerbhealach eile faoi réir oibleagáidí seirbhíse poiblí nó cuirfear ar ais sa chomhthiomsú iad.2. Cuirfear an nós imeachta tairisceana a bunaíodh le hAirteagal 16(10), Airteagal 17(3) go (7) agus Airteagal 18(1) de Rialachán (CE) Uimh. 1008/2008 i bhfeidhm maidir le húsáid na sliotán dá dtagraítear i mír 1 √ den Airteagal seo ∏ más rud é go gcuireann níos mó ná aeriompróir Comhphobail amháin suim i bhfreastal ar an aerbhealach agus más rud é nach raibh sé in ann sliotáin a fháil taobh istigh d'uair an chloig roimh na tráthanna a iarradh ar an gcomhordaitheoir nó dá n-éis sin.⎢793/2004 Airt. 1, pointe 6 (oiriúnaithe)Airteagal 12Comhthiomsú sliotán1. Bunóidh an comhordaitheoir comhthiomsú ina mbeidh na sliotáin go léir nár leithroinneadh ar bhonn Airteagal 8(2) agus Airteagal 8(4). Cuirfear aon toilleadh nua sliotán a chinnfear de bhun Airteagal 3(3) isteach sa chomhthiomsú.2. Ní thabharfaidh sraith sliotán nach bhfuil leithroinnte ar aeriompróir chun aersheirbhís sceidealta nó aersheirbhís chláraithe neamhsceidealta a oibriú teideal don aeriompróir sin ar an tsraith chéanna sliotán sa chéad tréimhse sceidealaithe choibhéiseach eile murar féidir leis an aeriompróir a léiriú go sásúil don chomhordaitheoir gurb é an t-aeriompróir sin a d'oibrigh iad, de réir mar a rinne an comhordaitheoir iad a imréiteach, ar feadh 80 % ar a laghad den am le linn na tréimhse sceidealaithe dá leithroinneadh iad.3. Maidir le sliotáin arna leithroinnt ar aeriompróir roimh 31 Eanáir do shéasúr an tsamhraidh dá éis sin, nó roimh 31 Lúnasa do shéasúr an gheimhridh dá éis sin, ach a thugtar ar ais don chomhordaitheoir chun iad a leithroinnt an athuair roimh na dátaí sin, ní chuirfear san áireamh iad sin chun an úsáid a ríomh.4. Murar féidir a léiriú go bhfuil an tsraith sliotán in úsáid ar feadh 80 % den am, cuirfear na sliotáin go léir atá sa tsraith sin isteach sa chomhthiomsú sliotán, ach amháin más féidir an neamhúsáid a chosaint ar bhonn aon cheann de na cúiseanna seo a leanas:(a) imthosca nárbh fhéidir a thuar ná a sheachaint agus nach bhfuil neart ag an aeriompróir orthu agus atá ina chúis leis an méid seo:(i) an cineál aerárthaigh a úsáidtear de ghnáth san aersheirbhís i dtrácht a choinneáil ar an talamh;(ii) aerfort nó aerspás a dhúnadh;(iii) suaitheadh tromchúiseach a bheith ann d'oibríochtaí ag an aerfort lena mbaineann, lena n-áirítear na sraitheanna sliotán sin ag aerfoirt eile Chomhphobail a bhaineann leis na haerbhealaí dá ndearna an suaitheadh sin difear, le linn cuid mhór den tréimhse sceidealaithe ábhartha;(b) aersheirbhísí a bhriseadh i ngeall ar bheart lena bhfuil sé beartaithe difear a dhéanamh do na seirbhísí sin agus nach féidir leis an aeriompróir, go praiticiúil agus/nó go teicniúil, na hoibríochtaí a chur i gcrích mar a bhí beartaithe;(c) damáiste tromchúiseach airgeadais d'aeriompróir Comhphobail lena mbaineann, agus, dá dheasca sin, go ndeonóidh na húdaráis ceadúnúcháin ceadúnas sealadach, go dtí go ndéanfar atheagrú airgeadais ar an aeriompróir i gcomhréir le hAirteagal 9(1) de Rialachán (CE) Uimh. 1008/2008;(d) imeachtaí breithiúnacha a bhaineann le hAirteagal 11 a chur i bhfeidhm ar aerbhealaí a bhfuil oibleagáidí seirbhíse poiblí forchurtha ina leith de réir Airteagal 16 de Rialachán (CE) Uimh. 1008/2008 nuair a chuirfear oibriú na n-aerbhealaí sin ar fionraí shealadach dá thoradh sin.5. Arna iarraidh sin ag Ballstát nó ar a thionscnamh féin, scrúdóidh an Coimisiún cur i bhfeidhm mhír 4 ag comhordaitheoir maidir le haerfort a thagann faoi raon feidhme an Rialacháin seo.Déanfaidh sé cinneadh laistigh de dhá mhí tar éis an iarraidh a fháil i gcomhréir leis an nós imeachta dá dtagraítear in Airteagal 16(2).6. Gan dochar d'Airteagal 8(2) den Rialachán seo agus gan dochar d'Airteagal 19(2) de Rialachán (CE) Uimh. 1008/2008, déanfar sliotáin a chuirtear sa chomhthiomsú a dháileadh ar na haeriompróirí iarrthacha. Déanfar 50 % de na sliotáin sin a leithroinnt ar an gcéad dul síos ar iontrálaithe nua ach amháin sa chás go bhfuil na hiarrataí ar na sliotáin sin ó iontrálaithe nua faoi bhun 50 %. Beidh an comhordaitheoir ag déileáil leis na hiarrataí ó na hiontrálaithe nua agus ó iompróirí eile go cóir, i gcomhréir leis na tréimhsí comhordaithe de gach lá sceidealaithe.As measc na n-iarrataí ó iontrálaithe nua, tabharfar tús áite d'aeriompróirí atá i dteideal stádas a fháil mar iontrálaí nua faoi Airteagal 2(b)(i) agus (ii) nó faoi Airteagal 2(b)(i) agus (iii).7. Maidir le hiontrálaí nua dar tairgeadh sraith sliotán atá laistigh d'uair amháin roimh an tráth ar iarradh nó dá éis sin ach nach bhfuil glactha aige leis an tairiscint sin, ní choimeádfaidh sé a stádas mar iontrálaí nua don tréimhse sceidealaithe sin.8. I gcás seirbhísí a oibríonn grúpa aeriompróirí, ní fhéadfaidh ach aeriompróir amháin as measc na n-aeriompróirí sin iarratas a dhéanamh ar na sliotáin a mbeidh gá leo. I gcás aeriompróra a oibríonn seirbhís dá leithéid glacann sé freagracht air féin as na critéir oibriúcháin a shásamh is gá chun na cearta marthanachta dá dtagraítear in Airteagal 8(2) a choimeád.Féadfaidh aeriompróir amháin nó aeriompróir eile nó aeriompróirí atá páirteach i gcomhoibríocht na sliotáin a leithroinntear ar aeriompróir eile a úsáid, ar choinníoll go bhfanfaidh cód ainmniúcháin an iompróra ar a leithroinntear na sliotáin ar an eitilt chomhroinnte chun críoch comhordaithe agus monatóireachta. Ar scor na n-oibríochtaí sin, fanfaidh na sliotáin atá á n-úsáid ar an tslí sin leis an aeriompróir ar ar leithroinneadh iad ar an gcéad dul síos. Cuirfidh aeriompróirí a bhaineann le hoibríochtaí comhroinnte comhairle ar chomhordaitheoirí maidir le mionsonraí na n-oibríochtaí sin sula gcuirfear tús leis na hoibríochtaí sin.9. Más rud é go bhfuil fadhbanna tromchúiseacha ag iontrálaithe nua fós, áiritheoidh an Ballstát go dtionólfar cruinniú de chuid choiste comhordaithe an aerfoirt. Is é an cuspóir a bheidh leis an gcruinniú scrúdú a dhéanamh ar na deiseanna chun an staid a chur ina ceart. Tabharfar cuireadh don Choimisiún freastal ar an gcruinniú.ê 545/2009 Airt. 1(1) (oiriúnaithe)Airteagal 13Ö Teideal leanúnach ar shraith sliotán Õê 545/2009 Airt. 1(1)Chun críche Airteagal 12(2), glacfaidh comhordaitheoirí leis go bhfuil an teideal ag aeriompróirí ar an tsraith sliotán do thréimhse sceidealaithe shamhradh 2010 a leithroinneadh orthu i dtús thréimhse sceidealaithe shamhradh 2009 i gcomhréir leis an Rialachán seo.⎢793/2004 Airt. 1, pointe 7Airteagal 14Gearáin agus cearta achomhairc1. Gan dochar do chearta achomhairc faoin dlí náisiúnta, cuirfear gearáin a bhaineann le cur i bhfeidhm Airteagail 7(2), 8, 9, 12 agus 17(1) go (4) agus (6) faoi bhráid an choiste comhordaithe. Déanfaidh an coiste, laistigh de thréimhse míosa tar éis an gearán a bheith curtha faoina bhráid, an t-ábhar a bhreithniú agus, más féidir, cuirfidh sé moltaí chuig an gcomhordaitheoir ar mhaithe leis an bhfadhb a réiteach. Más rud é nach féidir an gearán a réiteach, féadfaidh an Ballstát atá freagrach as, laistigh de thréimhse dhá mhí bhreise, a shocrú go ndéanfaidh eagraíocht ionadaíoch aeriompróirí nó eagraíocht ionadaíoch aerfort nó tríú páirtí eile idirghabháil.2. Déanfaidh na Ballstáit na bearta iomchuí, i gcomhréir leis an dlí náisiúnta, chun na comhordaitheoirí a chosaint maidir le héilimh ar dhamáistí a bhaineann lena bhfeidhmeanna faoin Rialachán seo, ach amháin i gcás mórfhaillí nó mí-iompair thoiliúil.⎢ 95/93Airteagal 15⎢793/2004 Airt. 1, pointe 8Caidreamh le tríú tíortha1. Aon uair is dealraitheach, maidir le sliotáin a leithroinnt agus a úsáid ina haerfoirt:(a) nach gcuireann tríú tír cóir ar aeriompróirí Comhphobail atá inchomparáide leis an gcóir a chuirtear faoin Rialachán seo ar aeriompróirí ón tír sin, ná(b) nach gcuireann tríú tír an chóir de facto faoin dlí náisiúnta ar aeriompróirí Comhphobail, ná(c) go gcuireann tríú tír cóir níos fabhraí ar aeriompróirí ó thríú tíortha eile ná ar aeriompróirí Comhphobail,féadfaidh an Coimisiún, i gcomhréir leis an nós imeachta dá dtagraítear in Airteagal 16(2), a chinneadh go ndéanfaidh Ballstát nó Ballstáit bearta, lena n-áirítear cur i bhfeidhm an Rialacháin seo a fhionraí go hiomlán nó go páirteach maidir le haeriompróir nó le haeriompróirí an tríú tír sin d'fhonn iompraíocht idirdhealaitheach an tríú tír lena mbaineann a leigheas.⎢ 95/932. Cuirfidh na Ballstáit in iúl don Choimisiún más rud é go bhfuil aon mhórdheacrachtaí, ó dhlí nó ó fhíoras, ag aeriompróirí Comhphobail agus iad ag aimsiú sliotán ag aerfoirt i dtríú tíortha.⎢793/2004 Airt. 1, pointe 9 (oiriúnaithe)Airteagal 16Nós imeachta coiste1. Beidh coiste de chúnamh ag an gCoimisiún.2. Sa chás go ndéantar tagairt don mhír seo, beidh feidhm ag Airteagal 5 agus Airteagal 7 de Chinneadh 1999/468/CE ón gComhairle, ag féachaint d'fhorálacha Airteagal 8 de.Trí mhí a bheidh sa tréimhse a leagtar síos in Airteagal 5(6) de Chinneadh 1999/468/CE.3. Féadfaidh an Coimisiún dul i gcomhairle leis an gCoiste maidir le haon ábhar eile a bhaineann leis an Rialachán seo a chur i bhfeidhm.Airteagal 17Forfheidhmiú1. Féadfaidh na húdaráis inniúla bainistithe aerthráchta diúltú do phlean eitilte aeriompróra más rud é go bhfuil sé beartaithe ag an aeriompróir tuirlingt nó éirí de thalamh ag aerfort comhordaithe le linn na dtréimhsí sin ina bhfuil an t-aerfort comhordaithe, gan sliotán a bheith leithroinnte ag an gcomhordaitheoir ar an aeriompróir sin.2. Tarraingeoidh an comhordaitheoir siar an tsraith sliotán a leithroinneadh go sealadach ar aeriompróir agus an t-aeriompróir sin á bhunú agus cuirfidh sé leis an gcomhthiomsú iad an 31 Eanáir do shéasúr an tsamhraidh dá éis sin nó an 31 Lúnasa do shéasúr an gheimhridh dá éis sin más rud é nach bhfuil ceadúnas oibríochta nó a choibhéis sin ag an ngnóthas ar an dáta sin nó mura bhfuil dearbhú faighte ón údarás ceadúnúcháin inniúil gur dócha go n-eiseofar ceadúnas oibríochta nó a choibhéis sin sula dtosóidh an tréimhse ábhartha sceidealaithe.3. Tarraingeoidh an comhordaitheoir siar an tsraith sliotán aeriompróra agus cuirfidh sé na sliotáin sin leis an gcomhthiomsú más sliotáin iad a fuair an t-aeriompróir tar éis iad a mhalartú de bhun Airteagal 9(1)(c) agus nár úsáideadh mar a bhí leagtha amach dóibh.4. Maidir le haeriompróirí a oibríonn aersheirbhísí, arís agus arís eile agus d'aon ghnó, ag tráth atá an-difriúil ón sliotán leithroinnte mar chuid de shraith sliotán nó aeriompróirí a úsáideann sliotáin ar shlí atá an-difriúil ón tslí a tugadh le fios tráth a leithroinnte agus a dhéanann dochar, ar an dóigh sin, d'oibríochtaí an aerfoirt nó d'oibríochtaí aerthráchta, caillfidh siad a stádas dá dtagraítear in Airteagal 8(2). Féadfaidh an comhordaitheoir a chinneadh an tsraith sliotán i dtrácht a tharraingt siar ón aeriompróir sin don chuid sin den tréimhse sceidealaithe atá fágtha agus na sliotáin a chur leis an gcomhthiomsú tar éis dó seasamh an aeriompróra lena mbaineann a chloisteáil agus tar éis dó rabhadh amháin a eisiúint.5. Áiritheoidh na Ballstáit go mbeidh smachtbhannaí éifeachtúla, comhréireacha agus athchomhairleacha nó bearta coibhéiseacha ar fáil chun déileáil le haersheirbhísí a dhéantar a oibriú arís agus arís eile agus d’aon ghnó ag tráthanna atá an-difriúil ó na sliotáin leithroinnte nó le húsáid sliotán ar shlí atá an-difriúil ón tslí a tugadh le fios tráth a leithroinnte, áit a ndéanann sé sin dochar d'oibríochtaí an aerfoirt nó d'oibríochtaí aerthráchta.6. Gan dochar d'Airteagal 12(4), más rud é nach féidir le haeriompróir an ráta úsáide 80 % mar atá sainmhínithe in Airteagal 8(2) a bhaint amach, féadfaidh an comhordaitheoir a chinneadh an tsraith sliotán i dtrácht a tharraingt siar ón aeriompróir sin don chuid sin den tréimhse sceidealaithe atá fágtha agus na sliotáin a chur leis an gcomhthiomsú, tar éis dó seasamh an aeriompróra lena mbaineann a chloisteáil.Gan dochar d'Airteagal 12(4), más rud é nár úsáideadh aon sliotáin den tsraith sliotán sin tar éis tréimhse leithroinnte a fhreagraíonn do 20% de thréimhse bhailíocht na sraithe, cuirfidh an comhordaitheoir an tsraith sliotán sin i dtrácht leis an gcomhthiomsú don tréimhse sceidealaithe atá fágtha, tar éis dó seasamh an aeriompróra lena mbaineann a chloisteáil.⎢ 793/2004 Airt. 1 pointe 10Airteagal 18Tuarascáil agus comhar1. Cuirfidh an Coimisiún tuarascáil faoi bhráid Pharlaimint na hEorpa agus na Comhairle maidir le feidhmiú an Rialacháin seo ar a dhéanaí trí bliana tar éis an 30 Iúil 2004. Díreofar aird, go háirithe, ar fheidhmiú Airteagail 8, 9 agus 12 sa tuarascáil.2. Comhoibreoidh na Ballstáit agus an Coimisiún le chéile chun an Rialachán seo a chur i bhfeidhm, go háirithe maidir le faisnéis a bhailiú don tuarascáil a luaitear i mír 1.⎢Airteagal 19AisghairmAisghairtear Rialachán (CEE) Uimh. 95/93.Déanfar tagairtí don Rialachán aisghairthe a fhorléiriú mar thagairtí don Rialachán seo agus léifear iad i gcomhréir leis an tábla comhghaoil in Iarscríbhinn II.⎢ 95/93 (oiriúnaithe)Airteagal 20Teacht i bhfeidhmTiocfaidh an Rialachán seo i bhfeidhm an √ fichiú ∏ lá tar éis lá a fhoilsithe in Iris Oifigiúil an Aontais Eorpaigh .Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.Arna dhéanamh sa Bhruiséil, an [...]Thar ceann Pharlaimint na hEorpa Thar ceann na ComhairleAn tUachtarán An tUachtarán[…] […]⎡IARSCRÍBHINN IAn Rialachán aisghairthe agus liosta de na leasuithe comhleanúnacha a rinneadh airRialachán (CEE) Uimh. 95/93 ón gComhairle | (IO L 14, 22.1.1993, lch.1) |Rialachán (CE) Uimh. 894/2002 ó Pharlaimint na hEorpa agus ón gComhairle | (IO L 142, 31.5.2002, lch.3) |Rialachán (CE) Uimh. 1554/2003 ó Pharlaimint na hEorpa agus ón gComhairle | (IO L 221, 4.9.2003, lch.1) |Rialachán (CE) Uimh. 793/2004 ó Pharlaimint na hEorpa agus ón gComhairle | (IO L 138, 30.4.2004, lch.50) |Rialachán (CE) Uimh. 545/2009 ó Pharlaimint na hEorpa agus ón gComhairle | (IO L 167, 29.6.2009, lch. 24) |_____________IARSCRÍBHINN IIAN TÁBLA COMHGHAOILRialachán (CEE) Uimh. 95/93 | An Rialachán seo |Airteagal 1 agus Airteagal 2 | Airteagal 1 agus Airteagal 2 |Airteagal 3(1)(a) | Airteagal 3(1), an chéad fhomhír |Airteagal 3(1)(b) | Airteagal 3(1), an dara fomhír |Airteagal 3(2) go (7) | Airteagal 3(2) go (7) |Airteagal 4 | Airteagal 4 |Airteagal 5(1), an chéad fhomhír | Airteagal 5(1), an chéad fhomhír |Airteagal 5(1), an dara fomhír (a), an chéad fhleasc go dtí an seachtú fleasc | Airteagal 5(1), an dara fomhír (a)(i) go (vii) |Airteagal 5(1)(b) | Airteagal 5(1)(b) |Airteagal 5(2) agus (3) | Airteagal 5(2) agus (3) |Airteagal 6 agus Airteagal 7 | Airteagal 6 agus Airteagal 7 |Airteagal 8(1) | Airteagal 8(1) |Airteagal 8(2), an chéad fhomhír, réamhabairtín | Airteagal 8(2), an chéad fhomhír, réamhabairtín |Airteagal 8(2), an chéad fhomhír, an chéad fhleasc agus an dara fleasc | Airteagal 8(2), an chéad fhomhír (a) agus (b) |Airteagal 8(2), an dara fomhír | Airteagal 8(2), an dara fomhír |Airteagal 8(3) go (7) | Airteagal 8(3) go (7) |Airteagal 8a | Airteagal 9 |Airteagal 8a(1) | Airteagal 9(1) |Airteagal 8a(2) | Airteagal 9(2) |Airteagal 8a(3)(a) | Airteagal 9(3), an chéad fhomhír |Airteagal 8a(3)(b) | Airteagal 9(3), an dara fomhír |Airteagal 8a(3)(c) | Airteagal 9(3), an tríú fomhír |Airteagal 8b, an chéad abairt | Airteagal 10, an chéad mhír |Airteagal 8b, an dara habairt agus an tríú habairt | Airteagal 10, an dara mír |Airteagal 9 | Airteagal 11 |Airteagal 10(1), (2) agus (3) | Airteagal 12(1), (2) agus (3) |Airteagal 10(4)(a), an chéad fhleasc, an dara fleasc, agus an tríú fleasc | Airteagal 12(4)(a)(i), (ii) agus (iii) |Airteagal 10(4)(b), (c) agus (d) | Airteagal 12(4)(b), (c) agus (d) |Airteagal 10(5) go (9) | Airteagal 12(5) go (9) |Airteagal 10a | Airteagal 13 |Airteagal 11 | Airteagal 14 |Airteagal 12 | Airteagal 15 |Airteagal 13(1), (2) agus (3) | Airteagal 16(1), (2) agus (3) |Airteagal 13(4) | — |Airteagal 14(1) go (5) | Airteagal 17(1) go (5) |Airteagal 14(6)(a) agus (b) | Airteagal 17(6), an chéad fhomhír agus an dara fomhír |Airteagal 14a | Airteagal 18 |— | Airteagal 19 |Airteagal 15 | Airteagal 20 |— | Iarscríbhinn I |— | Iarscríbhinn II |_____________[1] COIM (87) 868 Miontuairiscí.[2] Féach Iarscríbhinn 3 a ghabhann le Cuid A de na Conclúidí.[3] Arna dhéanamh de bhun na Teachtaireachta ón gCoimisiún chuig Parlaimint na hEorpa agus chuig an gComhairle – Códú an Acquis communautaire , COIM(2001) 645 leagan deireanach.[4] Féach Iarscríbhinn I a ghabhann leis an togra seo.[5] […], […], lch. […].[6] IO C […], […], lch. […].[7] IO C […], […], lch. […].[8] IO L 14, 22.1.1993, lch. 1.[9] Féach Iarscríbhinn I.[10] IO L 14, 22.1.1993, lch. 1.[11] Féach Iarscríbhinn I.[12] IO L 293, 31.10.2008, lch. 3.[13] IO L 184, 17.7.1999, lch. 23.[14] IO L √ 24, 29.1.2004, lch.1. ∏


				|

		52013PC0250

			Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena leasaítear Rialachán (CE) Uimh. 302/2009 ón gComhairle maidir le plean téarnaimh ilbhliantúil do thuinníní gorma san Atlantach Thoir agus sa Mheánmhuir /* COM/2013/0250 final - 2013/0133 (COD) */

			   	MEABHRÁN MÍNIÚCHÁIN
1.           COMHTHÉACS AN TOGRA
Is Páirtí Conarthach é an tAontas sa
Choinbhinsiún Idirnáisiúnta um Thuinníní Atlantacha a Chaomhnú ("an
Coinbhinsiún" anseo feasta). Is é an tuinnín gorm an speiceas is
tábhachtaí ag an gCoimisiún Idirnáisiúnta um Thuinníní Atlantacha a Chaomhnú
("ICCAT" anseo feasta) agus is é an t-aon speiceas faoi láthair atá
faoi réir plean téarnaimh ilbhliantúil.  Baineann an trasuí seo le forálacha
criticiúla sa phlean téarnaimh a pléadh go forleathan agus a glacadh ag Cruinniú
Bliantúil ICCAT i Samhain 2012 faoi Mholadh 12 ‑ 03.
Ag a 16ú Cruinniú Speisialta in 2008, ghlac
ICCAT, arna bhunú ag an gCoinbhinsiún, Moladh 08-05 chun plean téarnaimh
nua do thuinníní gorma san Atlantach Thoir agus sa Mheánmhuir a bhunú, a chuirfí
in ionad an iarphlean téarnaimh a glacadh in 2006. In oirchill theacht in
éifeacht Mholadh 08-05, glacadh Rialachán (CE) Uimh. 302/2009 ón
gComhairle[1].

Ag a 17ú Cruinniú Speisialta in 2010, ghlac
ICCAT Moladh 10-04 lena leasaítear an plean téarnaimh ilbhliantúil do
thuinníní gorma. Chun an stoc a athbhunú, foráiltear le Moladh 10‑04 go
ndéanfaí an ghabháil iomlán is incheadaithe a laghdú tuilleadh, go neartófaí na
bearta chun an cumas iascaireachta a laghdú agus go dtreiseofaí na bearta
rialaithe, go háirithe maidir leis na hoibríochtaí aistrithe agus maidir le cur
i gcaighean tuinníní, agus foráiltear go dtabharfadh an Buanchoiste um Thaighde
agus um Staidreamh (SCRS) comhairle bhreise in 2012 maidir le láithreacha
sceite a aithint agus tearmainn a chruthú.
Ag a Chruinniú Speisialta in 2012, ghlac ICCAT
Moladh 12-03 lena leasaítear an plean téarnaimh ilbhliantúil do thuinníní
gorma. D'fhonn na séasúir iascaireachta a chur in oiriúint ar bhonn níos fearr
do ghníomhaíochtaí an chabhlaigh, le Moladh 12‑03 déantar foráil maidir le
modhnú ar na séasúir iascaireachta ''oscailte'' atá éagsúil leis na séasúir
iascaireachta ''dhúnta'' a leagtar amach in Airteagal 7 de
Rialachán (CE) Uimh. 302/2009 ón gComhairle arna leasú ag Airteagal 1(6)
de Rialachán (AE) Uimh. 500/2012[2].
Ina theannta sin, tá modhnú déanta ar na dátaí is féidir le soithí
peas-saighneoireachta, báid bhaoite agus báid trálála iascaireacht a dhéanamh.
Ar deireadh, ionas nach mbeadh aon neamhchinnteacht ann i leith na dtrealamh
nach bhfuil faoi réir aon rialacha sonracha maidir leis an séasúr
iascaireachta, ba ghá foráil a áireamh a thabharfadh cead go sainráiteach do
gach trealamh eile iascaireacht a dhéanamh ó cheann ceann na bliana.
Bhí roinnt agóidí ó Pháirtithe Conarthacha in
ICCAT, áfach, i gcoinne an mholta sin, rud a chuir moill lena theacht i
bhfeidhm, nach dtarlóidh anois go Lúnasa 2013 de réir cosúlachta. Bhain na
hagóidí sin le leithdháileadh na TACanna, áfach, agus ní leis na séasúir
iascaireachta. Ina theannta sin, ag cruinniú idirsheisiúnach a reáchtáladh le
déanaí in Sevilla (18-20 Feabhra 2013), chuir roinnt Páirtithe
Conarthacha in ICCAT in iúl go raibh sé ar intinn acu forálacha Mholadh 12-03 a
chur chun feidhme, lena n‑áirítear an séasúr nua iascaireachta i gcomhair
soithí peas-saighneoireachta (an 26 Bealtaine go dtí an 24 Meitheamh), mar
atá leagtha síos i mír 22 den Mholadh.
Maidir le séasúr iascaireachta 2013, le
Rialachán (AE) Uimh. 40/2013 ón gComhairle[3]
lena socraítear do 2013 na deiseanna iascaireachta a bheidh ar fáil in uiscí an
AE agus, do shoithí an AE, in uiscí nach bhfuil san AE maidir le stoic áirithe
éisc agus grúpaí stoic éisc atá faoi réir caibidlíochta agus comhaontuithe
idirnáisiúnta, tá sé socraithe cheana féin ag an gComhairle go mairfidh an
séasúr do shoithí peas-saighneoireachta ón 26 Bealtaine 2013 go dtí
an 24 Meitheamh 2013, chun go leor ama le haghaidh pleanála a
thabhairt do Bhallstáit. Sa Rialachán sin díríodh ar shéasúr iascaireachta do
na soithí peas-saighneoireachta amháin mar gheall ar thráth na bliana i gceist
agus mar gheall ar a thábhachtaí atá an trealamh sin de dheasca a chumais níos
mó gabhála agus mar gheall ar iarchásanna neamh-chomhlíonta.
Chun caomhnú éifeachtach stoc na dtuinníní
gorma a áirithiú trína áirithiú go gcloítear leis na séasúir iascaireachta nua
sin agus trí ghníomhaíochtaí forghníomhaithe a éascú, agus chun deimhneacht
dhlíthiúil a sholáthar i leith na séasúr iascaireachta i gceist, ní foláir an
fhoráil maidir le séasúir iascaireachta a mhodhnú i Rialachán (CE) Uimh. 302/2009
ón gComhairle go dtí go gcuirfear Moladh 12‑03 chun feidhme ar bhonn
cuimsitheach agus go dtiocfaidh sé i bhfeidhm.
Mar gheall ar na cúiseanna sin agus chun deis
a thabhairt do Bhallstáit a bpleananna iascaireachta, cumais agus iniúchta atá
ceangailte leis na séasúir iascaireachta a shainiú mar aon lena n-oibleagáidí
tuairiscithe a chomhlíonadh, ní foláir an fhoráil sin a mhodhnú a luaithe agus
is féidir agus na modhnuithe sin a chur i bhfeidhm le héifeacht chúlghabhálach
ón 1 Eanáir 2013.
Ba chóir mar sin Rialachán (CE) Uimh. 302/2009
a leasú dá réir.
2.           TORTHAÍ AN CHOMHAIRLIÚCHÁIN
LEIS NA PÁIRTITHE LEASMHARA AGUS MEASÚNUITHE TIONCHAIR
Chuathas i gcomhairle le Ballstáit lena
mbaineann an cineál iascaireachta seo (CY, ES, FR, EL, IT, MT agus PT) ag an
nGrúpa Stiúrtha don Chomhphlean Imscartha maidir le tuinníní gorma a
reáchtáladh i gCeannáras na Gníomhaireachta Eorpaí um Rialú ar Iascach in Vigo
an 11 Nollaig 2012, áit ar pléadh an gá a bhí le dátaí an tséasúir
iascaireachta a shoiléiriú. D'aontaigh siad uile na dátaí a shocrú mar a
leagadh síos i míreanna 21 go 26 de Mholadh 12‑03 ó ICCAT lena leasaítear
an moladh ó ICCAT chun plean téarnaimh ilbhliantúil do thuinníní gorma san
Atlantach Thoir agus sa Mheánmhuir a chur ar bun.
3.           EILIMINTÍ DLÍ AN TOGRA
Tá sé mar aidhm ag an Togra moladh a thrasuí
isteach i ndlí an AE ar moladh é a glacadh faoi chuimsiú ICCAT trí leasú ar
Rialachán (CE) Uimh. 302/2009 ón gComhairle maidir leis na séasúir
iascaireachta do threalaimh ar thóir tuinníní gorma. Is gá sin toisc raon feidhme
teoranta an togra d'fhonn a áirithiú go nglacfar go mear an Rialachán sula
dtosaíonn séasúr iascaireachta 2013.
2013/0133 (COD)
Togra le haghaidh
RIALACHÁIN Ó PHARLAIMINT NA hEORPA AGUS
ÓN gCOMHAIRLE
lena leasaítear Rialachán (CE) Uimh. 302/2009
ón gComhairle maidir le plean téarnaimh ilbhliantúil do thuinníní gorma san
Atlantach Thoir agus sa Mheánmhuir
TÁ PARLAIMINT NA hEORPA AGUS
COMHAIRLE AN AONTAIS EORPAIGH,
Ag féachaint don Chonradh ar Fheidhmiú an
Aontais Eorpaigh, agus go háirithe Airteagal 43 (2) de,
Ag féachaint don togra ón gCoimisiún Eorpach,
Tar éis dóibh an dréachtghníomh reachtach a
chur chuig na parlaimintí náisiúnta,
Ag féachaint don tuairim ó Choiste Eacnamaíoch
agus Sóisialta na hEorpa[4],
Ag gníomhú dóibh i gcomhréir leis an ngnáthnós
imeachta reachtach,
De bharr an méid seo a leanas:
(1)       Is Páirtí é an tAontas sa
Choinbhinsiún Idirnáisiúnta um Thuinníní Atlantacha a Chaomhnú ("an
Coinbhinsiún" anseo feasta).
(2)       Ag a 16ú Cruinniú Speisialta
in 2008, ghlac an Coimisiún Idirnáisiúnta um Thuinníní Atlantacha a Chaomhnú
("ICCAT" anseo feasta), arna bhunú ag an gCoinbhinsiún, Moladh 08-05
chun plean téarnaimh nua do thuinníní gorma san Atlantach Thoir agus sa
Mheánmhuir a bhunú, a chuirfí in ionad an iarphlean téarnaimh a glacadh in 2006.
Glacadh Rialachán (CE) Uimh. 302/2009[5]
chun na bearta idirnáisiúnta caomhnaithe sin a chur chun feidhme ar leibhéal an
Aontais.
(3)       Ag a 17ú Cruinniú Speisialta
in 2010, ghlac ICCAT Moladh 10-04 lena leasaítear an plean téarnaimh
ilbhliantúil do thuinníní gorma. Leasaíodh Rialachán (CE) Uimh. 302/2009
le Rialachán (AE) Uimh. 500/2012[6]
chun na bearta idirnáisiúnta caomhnaithe leasaithe sin a chur chun feidhme ar
leibhéal an Aontais.
(4)       Ag a 18ú Cruinniú Speisialta
in 2012, ghlac ICCAT Moladh 12-03 lena leasaítear tuilleadh an plean
téarnaimh ilbhliantúil do thuinníní gorma. Chun na séasúir iascaireachta a chur
in oiriúint níos fearr do ghníomhaíochtaí na gcabhlach, foráiltear do mhodhnú
ar na séasúir iascaireachta i Moladh 12-03, agus sainítear anois iad mar
shéasúir oscailte, seachas séasúir dhúnta mar a sainíodh iad sna Moltaí roimhe
sin ó ICCAT. Ina theannta sin, tá modhnú déanta ar na dátaí is féidir le soithí
peas‑saighneoireachta, báid bhaoite agus báid trálála iascaireacht a dhéanamh.
Ar deireadh, ionas nach mbeadh aon neamhchinnteacht ann i leith na dtrealamh
nach bhfuil faoi réir aon rialacha sonracha maidir le séasúir iascaireachta, ba
ghá foráil a áireamh a thabharfadh cead go sainráiteach do gach trealamh eile
iascaireacht a dhéanamh ó cheann ceann na bliana.
(5)       Chun caomhnú éifeachtach stoc
na dtuinníní gorma a áirithiú, chun deimhneacht dhlíthiúil a sholáthar i leith
na séasúr iascaireachta i gceist, agus ar deireadh chun deis a thabhairt do
Bhallstáit a bpleananna iascaireachta, cumais agus iniúchta a shainiú mar aon
lena n-oibleagáidí tuairiscithe a chomhlíonadh, ní foláir na forálacha maidir
le séasúir iascaireachta a mhodhnú i Rialachán (CE) Uimh. 302/2009 ón
gComhairle a luaithe agus is féidir agus na modhnuithe sin a chur chun feidhme
ó thús 2013 amach go dtí go dtiocfaidh Moladh 12‑03 ó  ICCAT i bhfeidhm
agus go dtí go gcuirfear chun feidhme é ar bhonn cuimsitheach.
TAR ÉIS AN RIALACHÁN SEO A
GHLACADH:
Airteagal 1
Cuirtear an méid seo a leanas in ionad Airteagal 7
de Rialachán (CE) Uimh. 302/2009:
"Airteagal 7
Séasúir iascaireachta
1.           Tabharfar cead do shoithí
gábhála spiléireachta peiligeacha mórscála atá níos faide ná 24 m tuinníní
gorma a iascach san Atlantach Thoir agus sa Mheánmhuir le linn na tréimhse ón 1
Eanáir go dtí an 31 Bealtaine, cé is moite den limistéar siar ó 10°I
agus ó thuaidh ó 42°T, áit ina gceadófar iascaireacht den sórt sin ón 1 Lúnasa
go dtí an 31 Eanáir.
2.           Ceadófar peas-saighneoireacht
tuinníní gorma san Atlantach Thoir agus sa Mheánmhuir le linn na tréimhse  ón
26 Bealtaine  go dtí an 24 Meitheamh.
3.           Ceadófar do bháid bhaoite
agus do bháid trálála tuinníní gorma a iascach san Atlantach Thoir agus sa
Mheánmhuir le linn na tréimhse ón 1 Iúil go dtí an 31 Deireadh Fómhair.
4.           Ceadófar do thrálaeir
pheiligeacha tuinníní gorma a iascach san Atlantach Thoir le linn na tréimhse
ón 16 Meitheamh go dtí an 14 Deireadh Fómhair.
5.           Ceadófar iascaireacht
tuinníní gorma san Atlantach Thoir agus sa Mheánmhuir mar chaitheamh aimsire nó
mar spórt le linn na tréimhse ón 16 Meitheamh go dtí an 14 Deireadh
Fómhair.
6.           Ceadófar do threalaimh eile,
seachas iadsan atá luaite cheana i míreanna 1 go 5, peas‑saighneoireacht
tuinníní gorma a dhéanamh ó cheann ceann na bliana.''
Airteagal 2
Tiocfaidh an Rialachán seo i bhfeidhm an
tríú lá tar éis lá a fhoilsithe in Iris Oifigiúil an
Aontais Eorpaigh. Beidh feidhm aige ón 1 Eanáir 2013.
Beidh an Rialachán seo ina cheangal
go huile agus go hiomlán agus beidh sé infheidhme go díreach i ngach Ballstát.
Arna dhéanamh sa Bhruiséil,
Thar ceann Pharlaimint na hEorpa              An
tUachtarán
An tUachtarán                                               An
tUachtarán
[1]               IO L 96, 15.04.2009.
[2]               IO L 157, 16.06.2012.
[3]               IO L 23, 25.01.2013.
[4]               IO C , […], Lch. […].
[5]               IO L 96, 15.04.2009.
[6]               IO L 157, 16.06.2012.


				|

		52011PC0663

			Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena leasaítear Rialachán (CE) Uimh. 3/2008 ón gComhairle maidir le bearta soláthair faisnéise agus bearta cur chun cinn le haghaidh táirgí talmhaíochta ar an margadh inmheánach agus i dtríú tíortha /* COIM/2011/0663 leagan deireanach - 2011/0290 (COD) */

			   	MEABHRÁN MÍNIÚCHÁIN

1.
COMHTHÉACS AN TOGRA

Déantar idirdhealú idir dhá chineál gnímh de
chuid an Choimisiúin in Airteagal 290 agus in Airteagal 291 den
Chonradh ar Fheidhmiú an Aontais Eorpaigh (CFAE):
Féadfaidh an reachtóir, trí bhíthin Airteagal 290
den CFAE, cumhacht a tharmligean chuig an gCoimisiún chun gníomhartha
neamhreachtacha a bhfuil feidhm ghinearálta leo a ghlacadh chun eilimintí
neamhriachtanacha áirithe de ghníomh reachtach a fhorlíonadh nó a leasú. Is mar
'ghníomhartha tarmligthe' (Airteagal 290(3)) a thagraítear sa Chonradh do
ghníomhartha dlíthiúla a ghlacann an Coimisiún ar an gcaoi seo.
In Airteagal 291 den CFAE, ceadaítear do
na Ballstáit bearta uile an dlí náisiúnta a ghlacadh is gá chun gníomhartha
Aontais atá ina gceangal de réir dlí a chur chun feidhme. Is féidir cumhachtaí
cur chun feidhme a bhronnadh ar an gCoimisiún leis na gníomhartha sin i gcás
inar gá coinníollacha aonfhoirmeacha chun iad a chur chun feidhme. Sa
téarmaíocht a úsáidtear sa Chonradh is mar 'ghníomhartha cur chun feidhme' (Airteagal 291(4))
a thagraítear do ghníomhartha dlíthiúla arna nglacadh ag an gCoimisiún ar an
gcaoi seo.
Tá sé mar chuspóir ag an togra reatha
Rialachán (CE) Uimh. 3/2008[1]
ón gComhairle an 17 Nollaig 2007 maidir le bearta soláthair faisnéise agus
bearta cur chun cinn le haghaidh táirgí talmhaíochta ar an margadh inmheánach
agus i dtríú tíortha, a ailíniú leis na forálacha sin den CFAE.
Faoin togra reatha, is é an Reachtóir a
chinneann na cuspóirí agus na prionsabail agus eilimintí fíor-riachtanacha eile
an bheartais maidir le bearta soláthair faisnéise agus bearta cur chun cinn le
haghaidh táirgí talmhaíochta ar an margadh inmheánach agus i dtríú tíortha. Dá
bhrí sin, is é an Reachtóir a shocraíonn cuspóirí an bheartais áirithe sin agus
prionsabail an chur chuige straitéisigh, an chláraithe, na comlántachta, na
comhsheasmhachta agus na comhréireachta le beartais eile an Aontais.
Ar an dóigh chéanna, leagann an Reachtóir síos
prionsabail na comhpháirtíochta, na coimhdeachta agus an chomhionannais idir
fir agus mná mar aon le prionsabal an neamh‑idirdhealaithe. Ba cheart don
Choimisiún an bhrí atá le clár faisnéise agus cur chun cinn a shocrú trí
bhíthin gníomhartha tarmligthe (Airteagal 1(1)). Ar an gcuma chéanna,
glacfaidh an Coimisiún gníomhartha tarmligthe chun na tréithe sin nach mór do
theachtaireachtaí faisnéise agus cur chun cinn sna cláir a chomhlíonadh a
chinneadh le cur le hoibiachtúlacht na dteachtaireachtaí seo chomh maith le
cosaint a thabhairt do thomhaltóirí (Airteagal 1(3)). Ina theannta sin,
féadfaidh an Coimisiún liostaí a tharraingt suas de théamaí, de tháirgí agus de
thríú tíortha a d’fhéadfaí a chur san áireamh faoi na bearta sin (Airteagal 4).
Glacfaidh sé chomh maith céanna rialacha do chláir faisnéise agus chur chun
cinn (Airteagal 5). Ina theannta sin, glacfaidh sé rialacha sonracha
maidir le cláir atá le feidhmiú i dtríú tíortha i gcomhpháirt le heagraíochtaí
idirnáisiúnta d’fhonn go bhfeidhmeodh siad gan deacracht (Airteagal 6).
Chun an úsáid is éifeachtúla is féidir a bhaint as maoiniú an Aontais, is
féidir leis tuilleadh tosaíochtaí a shainiú i dtaobh roghnú na gclár de bhreis
orthu sin atá leagtha síos cheana ag an Reachtóir (Airteagal 8(1)).
Ina theannta sin, ba cheart don Reachtóir an
chumhacht a bhronnadh ar an gCoimisiún gníomhartha cur chun feidhme a ghlacadh,
i gcomhréir le hAirteagal 291(2) den Chonradh, maidir le coinníollacha
aonfhoirmeacha do réamhroghnú na gclár ag Ballstáit (Airteagal 7) agus a
roghnú ag an gCoimisiún (Airteagal 8), an nós imeachta i gcásanna nach
bhfuil cláir ar fáil (Airteagal 9), comhlachtaí cur chun feidhme a
fhormheas (Airteagal 11(4)), úsáid ábhair agus faireachán ar chláir (Airteagal 12(3)),
rialacha mionsonraithe maidir le maoiniú na gclár, tabhairt i gcrích conarthaí
ar mhaithe le cur chun feidhme na gclár, soláthar urrús, rialacha mionsonraithe
maidir le híocaíochtaí neamhdhlite agus gnóthú na híocaíochtaí sin, rialacha
mionsonraithe maidir le seiceálacha agus pionóis (Airteagal 13(9)).
Mar chríoch, meastar an oiread sin tábhachta a
bheith ag roinnt leis na forálacha atá feidhmithe go dtí seo ag an gCoimisiún
faoi na cumhachtaí a tugadh dó i Rialachán (CE) Uimh. 3/2008, gur cheart
iad a chorprú sa Rialachán sin. Sa mhéid a bhaineann (i) le bearta faisnéise
agus bearta cur chun cinn ar an margadh inmheánach a fhaigheann tacaíocht faoi
Rialachán (CE) Uimh. 1698/2005 ón gComhairle maidir le tacaíocht
d'fhorbairt na tuaithe a eisiamh ó thacaíocht faoi Rialachán (CE) Uimh. 3/2008
le súil agus an baol go dtarlódh maoiniú dúbailte a sheachaint (cf. Airteagal 15[2]
de Rialachán (CE) Uimh 501/2008 ón gComhairle[2]); (ii) leis an prionsabal a deir gur cheart
d'eagraíochtaí tairisceana urrúis a thaisceadh mar ráthú ar chur chun feidhme
cuí na gclár ar mhaithe le dea-bhainistiú bhuiséad an Aontais a áirithiú (cf. Airteagal 16[3]
de Rialachán (CE) Uimh 501/2008) agus (iii) leis an prionsabal a deir go
bhféadfaí pionóis a ghearradh ar na heagraíochtaí sin má theipeann orthu a
ndualgais a chomhlíonadh (cf. Airteagal 27 de Rialachán (CE) Uimh
501/2008).

2.
TORTHAÍ AN CHOMHAIRLIÚCHÁIN LEIS NA PÁIRTITHE LEASMHARA AGUS NA
MEASÚNUITHE TIONCHAIR

Níor ghá dul i gcomhairle leis na páirtithe
leasmhara ná measúnú tionchair a dhéanamh ós rud é gur ábhar idirinstitiúideach
a bhaineann le gach Rialachán ón gComhairle atá sa togra maidir le Rialachán
(CE) Uimh. 3/2008 ón gComhairle a ailíniú leis an CFAE.

3.
EILIMINTÍ DLÍ AN TOGRA

·      Achoimre ar an Togra
Cumhachtaí tarmligthe agus cur chun feidhme an
Choimisiúin i Rialachán (CE) Uimh. 3/2008 ón gComhairle a shainaithint
agus an nós imeachta iomchuí maidir le glacadh na ngníomhartha sin a bhunú.
Cuid de na forálacha a bhí á bhfeidhmiú go dtí seo
ag an gCoimisiún a chorprú i Rialachán (CE) Uimh 3/2008.
·      Bunús dlí
Dearbhú maidir le hAirteagal 42 agus le hAirteagal 43
den Chonradh ar Fheidhmiú an Aontais Eorpaigh (CFAE).
·      Prionsabal na coimhdeachta
Déanann beartas cur chun cinn agus faisnéise an AE
forlíonadh agus treisiú ar na scéimeanna a riarann na Ballstáit trí íomhá
táirgí a mhéadú i súile tomhaltóirí san AE agus i dtríú tíortha, go háirithe
maidir le cáilíocht, luach cothaitheach agus sábháilteacht bia-ábhair agus na
modhanna táirgthe. Trí chuidiú le margaí nua a oscailt i dtríú tíortha, is é is
dóichí go mbeidh éifeacht iolraitheora ar thionscnaimh náisiúnta agus
phríobháideacha ag beart den sórt sin.
Tagann an togra faoi inniúlacht atá roinnte idir
an AE agus na Ballstáit agus comhlíonann sé prionsabal na coimhdeachta.
·      Prionsabal na comhréireachta
De thoradh ar léirscaoileadh trádála, ina
gcuímsítear trádáil i dtáirgí talmhaíochta agus bia, éiríonn an malartú trádála
idir Bhallstáit an AE agus tríú tíortha níos tábhachtaí de réir a chéile. Mar
sin féin, tá teorainn curtha leis an tacaíocht a fhaigheann táirgeoirí an AE a
bhíonn in iomaíocht, i margaí an AE agus i margaí domhanda, le táirgeoirí
neamh-AE (e.g. aisíocaíochtaí onnmhairiúcháin). Tá an rialachán maidir le
bearta soláthair faisnéise agus bearta cur chun cinn le haghaidh táirgí
talmhaíochta ar an margadh inmheánach agus i dtríú tíortha ina ionstraim
ríthábhachtach atá comhsheasmhach le creat nua Chomhaontú ar thalmhaíocht an
EDT.
Titeann freagracht ar ndóigh ar an AE maidir le
caighdeán ardcháilíochta tháirgí talmhaíochta an AE a chur chun cinn agus
comhchláir chur chun cinn a spreagadh ina mbíonn breis agus tír amháin de chuid
an AE páirteach nó breis agus aon earnáil talmhaíochta amháin páirteach.
Comhlíonann an togra prionsabal na comhréireachta.
·      Rogha na hionstraime dlí
An ionstraim atá beartaithe: Rialachán ó
Pharlaimint na hEorpa agus ón gComhairle.

4.
IMPLEACHTAÍ BUISÉADACHA

Níl aon tionchar ag an togra ar chaiteachas
buiséadach.

5.
EILIMINTÍ ROGHNACHA

Níl eilimintí roghnacha i gceist.
2011/0290 (COD)
Togra le haghaidh
RIALACHÁIN Ó PHARLAIMINT NA hEORPA AGUS
ÓN gCOMHAIRLE
lena leasaítear Rialachán (CE) Uimh. 3/2008
ón gComhairle maidir le bearta soláthair faisnéise agus bearta cur chun cinn le
haghaidh táirgí talmhaíochta ar an margadh inmheánach agus i dtríú tíortha
TÁ PARLAIMINT NA hEORPA AGUS
COMHAIRLE AN AONTAIS EORPAIGH,
Ag féachaint don Chonradh ar Fheidhmiú an
Aontais Eorpaigh, agus go háirithe an chéad fhomhír d'Airteagal 42 agus d'Airteagal 43(2)
de,
Ag féachaint don togra ón gCoimisiún Eorpach[3],
Tar éis dóibh an dréachtghníomh reachtach a
chur chuig na parlaimintí náisiúnta,
Ag féachaint don tuairim ó Choiste Eacnamaíoch
agus Sóisialta na hEorpa[4],
Ag gníomhú dóibh i gcomhréir leis an
ngnáthnós imeachta reachtach[5],
De bharr an méid seo a leanas:
(1)
Le Rialachán (CE) Uimh. 3/2008[6] ón
gComhairle tugtar cumhachtaí don Choimisiún rialacha mionsonraithe a ghlacadh
chun an Rialachán sin a chur i bhfeidhm.
(2)
Mar thoradh ar theacht i bhfeidhm Chonradh
Liospóin, ní mór na cumhachtaí arna dtabhairt don Choimisiún le Rialachán (CE) Uimh. 3/2008
a ailíniú le hAirteagal 290 agus le hAirteagal 291 den Chonradh ar
Fheidhmiú an Aontais Eorpaigh (an Conradh).
(3)
D'fhonn comhsheasmhacht agus éifeachtacht na mbeart
dá bhforáiltear i Rialachán (CE) Uimh. 3/2008 a áirithiú, chomh maith le
dea-bhainistiú a dhéanamh orthu agus an úsáid is éifeachtúla a bhaint as
maoiniú an Aontais, ba cheart an chumhacht chun gníomhartha a ghlacadh i
gcomhréir le hAirteagal 290 den Chonradh a tharmligean chuig an gCoimisiún
maidir leis na nithe seo a leanas: sainmhíniú a thabhairt ar chlár faisnéise
agus cur chun cinn, na tréithe sin nach mór do na teachtaireachtaí faisnéise agus
cur chun cinn a chomhlíonadh a shocrú, liostaí a tharraingt suas de na téamaí,
de na táirgí agus de na tríú tíortha a fhéadfar a chlúdach faoi na bearta seo,
rialacha a ghlacadh lena sainmhíneofar straitéis na gclár faisnéise agus cur
chun cinn, rialacha mionsonraithe a ghlacadh maidir leis na cláir a bheidh le
cur chun feidhme i dtríú tíortha i gcomhpháirt le heagraíochtaí inmheánacha
agus breis tosaíochtaí a shainmhíniú ar mhaithe le cláir de bhreis ar na cláir
sin atá leagtha síos ag Rialachán (CE) Uimh. 3/2008 a roghnú. Tá sé thar a
bheith tábhachtach go rachadh an Coimisiún i mbun comhairliúcháin iomchuí le
linn a chuid oibre ullmhúcháin, lena n‑áirítear le saineolaithe. Ba
cheart don Choimisiún a áirithiú, agus gníomhartha tarmligthe á n-ullmhú agus á
dtarraingt suas aige, go ndéanfar na doiciméid ábhartha a tharchur an tráth
céanna, go tráthúil agus go hiomchuí chuig Parlaimint na hEorpa agus chuig an
gComhairle.
(4)
Chun dálaí aonfhoirmeacha a áirithiú chun
Rialachán (CE) Uimh. 3/2008 a chur chun feidhme, ba
cheart cumhachtaí cur chun feidhme a thabhairt don Choimisiún. Ba
cheart na cumhachtaí sin a fheidhmiú i gcomhréir le Rialachán (AE) Uimh. 182/2011
ó Pharlaimint na hEorpa agus ón gComhairle an 16 Feabhra 2011 lena
leagtar síos na rialacha agus na prionsabail ghinearálta a bhaineann leis na
sásraí maidir le rialú ag na Ballstáit ar fheidhmiú cumhachtaí cur chun feidhme
ag an gCoimisiún[7].
(5)
Meastar an oiread sin tábhachta a bheith le roinnt
de na forálacha atá feidhmithe go dtí seo ag an gCoimisiún faoi na cumhachtaí a
tugadh dó i Rialachán (CE) Uimh. 3/2008, gur cheart iad a chorprú sa
Rialachán sin. Baineann sé seo le (i) bearta faisnéise agus cur chun cinn atá
ag fáil tacaíochta faoi scéimeanna eile de chuid an Aontais a eisiamh ó
thacaíocht faoi Rialachán (CE) Uimh. 3/2008 mar go mbeadh an baol ann go
dtárlódh maoiniú dúbailte; (ii) an prionsabal a deir gur cheart d'eagraíochtaí
tairisceana urrúis a thaisceadh mar ráthú ar chur chun feidhme cuí na gclár;
agus (iii) an prionsabal a deir go bhféadfaí pionóis a ghearradh ar na
heagraíochtaí sin má theipeann orthu a ndualgais a chomhlíonadh, d’fhonn
dea-bhainistiú bhuiséad an Aontais a áirithiú.
(6)
Ba cheart, dá bhrí sin, Rialachán (CE) Uimh. 3/2008
a leasú dá réir,
TAR ÉIS AN RIALACHÁN SEO A GHLACADH:
Airteagal 1
Leasaítear Rialachán (CE) Uimh. 3/2008
mar seo a leanas:
(1)
Leasaítear Airteagal 1 mar a leanas:
(a)
Cuirtear an fhomhír seo a leanas le mír 1:
"Cinnfidh an Coimisiún, trí bhíthin
gníomhartha tarmligthe, tréithe na gclár faisnéise agus cur chun cinn agus
tréimhse a gcur chun feidhme."
(b)
Cuirtear isteach na míreanna seo a leanas:
"3.     Cinnfidh an Coimisiún, trí bhíthin
gníomhartha tarmligthe, tréithe na dteachtaireachtaí faisnéise agus cur chun
cinn.
4.       Glacfaidh an Coimisiún, trí bhíthin
gníomhartha cur chun feidhme, rialacha a bhaineann le Ballstáit ag ainmniú na
n-údarás inniúla atá freagrach as cur chun feidhme na mbeart dá dtagraítear i
mír 1."
(2)
Sa chéad mhír d'Airteagal 4, cuirtear an téacs
seo a leanas in áit na chéad abairte:
"Déanfaidh an Coimisiún, trí bhíthin
gníomhartha tarmligthe, liostaí a tharraingt suas de théamaí agus de tháirgí
faoi Airteagal 3 agus de na tríú tíortha lena mbaineann."
(3)
Cuirtear an méid seo a leanas in ionad Airteagal 5:
"Airteagal 5
Straitéis na gclár faisnéise agus cur chun cinn
1.      Glacfaidh an Coimisiún, trí bhíthin
gníomhartha tarmligthe, rialacha a bheidh le leanúint agus straitéis na gclár
faisnéise agus cur chun cinn ar an margadh inmheánach á sainmhíniú.
Tabharfaidh na rialacha sin tásca ginearálta, go
háirithe mar a bhaineann leis na nithe seo a leanas:
(a)     cuspóirí agus spriocanna a bheidh le
baint amach;
(b)     téama amháin nó níos mó a bheidh mar
ábhar ag na bearta roghnaithe;
(c)     na cineálacha beart a bheidh le cur chun
feidhme;
(d)     fad na gclár;
(e)     dáileadh táscach, de réir an mhargaidh
agus de réir chineál an bhirt atá beartaithe, den mhéid
atá ar fáil do ranníocaíocht an Aontais le cláir.
Ag féachaint do chur chun cinn torthaí agus
glasraí úra, tabharfar aird ar leith ar bhearta cur chun cinn a ceapadh do pháistí
i scoileanna.
2.      Féadfaidh an Coimisiún, trí bhíthin
gníomhartha tarmligthe, rialacha a ghlacadh lena sainmhíneofar an straitéis a
bheidh le cur i bhfeidhm i dtairiscintí le haghaidh clár faisnéise agus cur
chun cinn i dtríú tíortha maidir le roinnt de na táirgí, nó na táirgí ar fad,
dá dtagraítear in Airteagal 3(2)."
(4)
Leasaítear Airteagal 6 mar a leanas:
(a)
Cuirtear an méid seo a leanas in ionad mhír 1:
"1.     Ionas go gcuirfear chun feidhme na
bearta dá dtagraítear in Airteagal 2(1)(a), (b) agus (c), Airteagal 2(2)
agus Airteagal 2(3)(a), (b) agus (c), i gcomhréir leis na gníomhartha
tarmligthe dá dtagraítear in Airteagal 5(1) agus faoi réir mhír 2 den
Airteagal seo, déanfaidh na heagraíochtaí trádála agus/nó na heagraíochtaí
idirthrádála a dhéanann ionadaíocht thar ceann na hearnála/na n-earnálacha lena
mbaineann i nBallstát amháin nó níos mó nó ag leibhéal an Aontais tairiscintí a
tharraingt suas le haghaidh clár faisnéise agus cur chun cinn de thréimhse trí
bliana ar a mhéid.”
(b)
Cuirtear an fhomhír seo a leanas le mír 2:
“Glacfaidh an Coimisiún, trí bhíthin gníomhartha
tarmligthe, rialacha maidir le cur chun feidhme beart cur chun cinn i dtríú
tíortha, i gcás ina gcuirtear chun feidhme iad i gcomhpháirt le heagraíochtaí
idirnáisiúnta."
(5)
Leasaítear Airteagal 7 mar a leanas:
(a)
Cuirtear an méid seo a leanas in ionad an dara
fomhír de mhír 1:
'Scrúdóidh an Ballstát nó na Ballstáit lena
mbaineann cé chomh hoiriúnach is atá na tairiscintí le haghaidh clár agus
fíoróidh siad comhréireacht na dtairiscintí leis an Rialachán seo, leis na
gníomhartha tarmligthe dá dtagraítear in Airteagal 5 agus leis na
sonraíochtaí ábhartha. Seiceálfaidh siad chomh maith céanna an dtugann clár
luach maith ar airgead.'
(b)
Cuirtear an méid seo a leanas in ionad an dara
fomhír agus an tríú fomhír de mhír 2:
"Má mheasann an Coimisiún go bhfuil clár a
cuireadh isteach nó roinnt de na bearta ann ag teacht salach ar rialacha an
Aontais nó, i gcás na mbeart a bheidh le déanamh ar an margadh inmheánach, ag
teacht salach ar na gníomhartha tarmligthe dá dtagraítear in Airteagal 5,
nó nach dtugann siad luach maith ar airgead, tabharfaidh sé fógra, laistigh de
thréimhse socraithe ama, don Bhallstát nó do na Ballstáit lena mbaineann maidir
le neamhcháilitheacht iomlán an chláir sin nó
páirte de. A luaithe is a imítear thar an teorainn ama seo gan fógra dá
leithéid a sheoladh, measfar go bhfuil an clár incháilithe.
Cuirfidh Ballstát nó Ballstáit san áireamh aon
bharúlacha a bheidh tugtha ag an gCoimisiún agus seolfaidh siad na cláir
athbhreithnithe ar aghaidh chuige i gcomhréir leis an eagraíocht nó na
heagraíochtaí tairisceana dá dtagraítear in Airteagal 6(1) laistigh den
teorainn ama atá leagtha síos."
(c)
Cuirtear isteach an mhír 3 seo a leanas:
"3.     Féadfaidh an Coimisiún an méid seo a
leanas a shainiú trí ghníomhartha cur chun feidhme:
(a)     na rialacha a bhaineann le tairiscintí le
haghaidh clár a chur faoi bhráid na mBallstát,
(b)     na ceanglais nach mór do na cláir a
chomhlíonadh agus na critéir lena seiceálfar na cláir,
(c)     rialacha a bhaineann le nós imeachta réamhroghnúcháin
na mBallstát agus nós imeachta roghnúcháin an Choimisiúin agus na teorainneacha
ama a bhaineann leo."
(2)
Cuirtear an méid seo a leanas in ionad Airteagal 8:
"Airteagal 8
Roghnúchán na gclár faisnéise agus cur chun cinn
1.      Agus cláir á roghnú, tabharfar tosaíocht
do na cláir sin atá molta ag roinnt Ballstát éagsúil nó cláir a sholáthraíonn
bearta i roinnt Ballstát nó tríú tíortha.
Féadfaidh an Coimisiún, trí bhíthin gníomhartha
tarmligthe, breis tosaíochtaí a shainiú maidir le roghnú clár.
2.      Féadfaidh an Coimisiún, trí bhíthin
gníomhartha cur chun feidhme, cinneadh cad iad na cláir shonracha atá le
roghnú, cinneadh ar aon mhodhnuithe a dhéanfar orthu agus ar na buiséid
chomhfhreagracha."
(3)
Leasaítear Airteagal 9 mar a leanas:
(a)
cuirtear an méid seo a leanas in ionad mhír 1:
"1.     Sa chás nach mbeadh cláir ar fáil le
tabhairt fúthu sa mhargadh inmheánach ar mhaithe le ceann amháin nó níos mó de
na bearta faisnéise dá dtagraítear in Airteagal 2(1)(b) a cuireadh isteach
i gcomhréir le hAirteagal 6(1), déanfaidh gach Ballstát lena mbaineann, ar
bhonn gníomhartha tarmligthe dá dtagraítear in Airteagal 5(1), clár a
tharraingt suas maille lena shonraíocht agus roghnóidh siad, trí iarratas
poiblí ar thairiscintí, an comhlacht cur chun feidhme don chlár atá beartaithe
aige a chómhaoiniú."
(b)
cuirtear an méid seo a leanas in ionad na chéad
fhomhíre de mhír 2:
"Sa chás nach mbeadh cláir ar fáil le
tabhairt fúthu i dtríú tíortha ar mhaithe le ceann amháin nó níos mó de na
bearta faisnéise dá dtagraítear in Airteagal 2(1)(a), (b) agus (c) a
cuireadh isteach i gcomhréir le hAirteagal 6(1), déanfaidh gach Ballstát
lena mbaineann, ar bhonn gníomhartha tarmligthe dá dtagraítear in Airteagal 5(2),
clár a tharraingt suas maille lena shonraíocht agus roghnóidh siad, trí
iarratas poiblí ar thairiscintí, an comhlacht cur chun feidhme don chlár atá beartaithe
aige a chómhaoiniú."
(c)
cuirtear an méid seo a leanas in ionad phointe (b)
de mhír 3:
"b)     comhréireacht an chláir agus an
chomhlachta bheartaithe leis an Rialachán seo, nuair is gá, agus leis na
gníomhartha tarmligthe is infheidhme;"
(d)
cuirtear an méid seo a leanas in ionad mhír 4:
"4.     Chun críocha an Choimisiúin a
dhéanfaidh scrúdú ar na cláir, beidh feidhm le hAirteagal 7(2) agus Airteagal 8."
(e)
scriostar mír 5.
(4)
In Airteagal 10, cuirtear an méid seo a leanas
in ionad na habairte tosaigh:
"Tar éis an coiste dá dtagraítear in Airteagal 16b(1)
a chur ar an eolas nó, i gcás inar gá sin, an coiste um fheirmeoireacht
orgánach a bunaíodh le hAirteagal 38e de Rialachán (CE) Uimh. 834/2007
ón gComhairle an 28 Meitheamh 2007 maidir le táirgeadh orgánach agus lipéadú
táirgí orgánacha* nó an Coiste um Beartas Cáilíochta do Tháirgí Talmhaíochta a
bunaíodh le hAirteagal [54] de Rialachán Uimh. XXX/201X de XX Xxxxx
201X ó Pharlaimint na hEorpa agus ón gComhairle maidir le scéimeanna cáilíochta
táirgí talmhaíochta**, d'fhéadfadh an Coimisiún a chinneadh ceann amháin nó
níos mó de na bearta seo a leanas a chur i gcrích:
* IO L 189, 20.7.2007, lch. 1.
**IO L …."
(5)
Leasaítear Airteagal 11 mar a leanas:
(a)
Scriostar an dara fomhír de mhír 2.
(b)
Cuirtear isteach an mhír 4 seo a leanas:
"4.     Saineoidh an Coimisiún, trí bhíthin
gníomhartha cur chun feidhme, na coinníollacha faoina ndéanfaidh na Ballstáit
na comhlachtaí cur chun feidhme atá roghnaithe a fhormheas mar aon leis na
coinníollacha faoina bhféadfar eagraíocht tairisceana a údarú chun codanna ar
leith den chlár a chur chun feidhme í féin."
(2)
In Airteagal 12, cuirtear isteach an mhír 3
seo a leanas:
"3.     Déanfaidh an Coimisiún, trí bhíthin
gníomhartha cur chun feidhme, rialacha a ghlacadh a bhaineann le húsáid
faisnéise agus ábhair chur chun cinn agus le faireachán ar chláir."
(3)
Leasaítear Airteagal 13 mar a leanas:
(a)
Cuirtear an méid seo a leanas in ionad mhír 6:
"6.     De mhaolú ar Airteagal [XXX
seanAirteagal 180 de Rialachán 1234/2007] de Rialachán (AE) XXXX/20.. ó
Pharlaimint na hEorpa agus ón gComhairle* an …. [lena mbunaítear comheagraíocht
den mhargadh i dtáirgí talmhaíochta (Rialachán maidir le CEM Aonair)] [CEM
ailínithe] agus Airteagal 3 de Rialachán (CE) Uimh 1184/2006 ón gComhairle
an 24 Iúil 2006 lena ndéantar rialacha áirithe iomaíochta a chur i bhfeidhm
maidir le táirgeadh agus trádáil earraí áirithe talmhaíochta**, ní bheidh
feidhm ag Airteagal 107, Airteagal 108 agus Airteagal 109 den
Chonradh maidir le híocaíochtaí a rinne Ballstáit, lena n-áirítear a
rannpháirtíochtaí airgeadais, ná leis na rannpháirtíochtaí airgeadais ó tháillí
paraifhioscacha nó ranníocaíochtaí sainordaitheacha ó Bhallstáit nó ó
eagraíochtaí tairisceana le cláir atá i dteideal tacaíochta ón Aontas faoi Airteagal 42
den Chonradh, atá roghnaithe ag an gCoimisiún i gcomhréir le hAirteagal 8
den Rialachán seo.
* IO L…….
** IO L 214, 4.8.2006, lch. 7"
(b)
cuirtear isteach na míreanna seo a leanas:
"7.     Ní bheidh oibríochtaí faisnéise agus
cur chun cinn a fhaigheann tacaíocht faoi Rialachán (CE) Uimh. 1698/2005
ón gComhairle an 20 Meán Fómhair 2005 maidir le tacaíocht d'fhorbairt na
tuaithe ón gCiste Eorpach Talmhaíochta um Fhorbairt Tuaithe (CETFT) *
incháilithe do ranníocaíocht airgeadais ón Aontas Eorpach faoin Rialachán seo.
8.       Déanfaidh eagraíochtaí tairisceana
urrúis a thaisceadh mar ráthú ar chur chun feidhme cuí na gclár agus gearrfar
pionóis ar eagraíochtaí tairisceana má theipeann orthu a n-oibleagáidí a
chomhlíonadh.
9.       Féadfaidh an Coimisiún, trí bhíthin
gníomhartha cur chun feidhme, rialacha a ghlacadh maidir leis an méid seo a
leanas:
(a)     na rialacha mionsonraithe a bhaineann le
maoiniú na gclár a fhormheastar faoin Rialachán seo,
(b)     conarthaí a thabhairt i gcrích ar mhaithe
le cur chun feidhme na gclár a fhormheastar faoin Rialachán seo,
(c)     soláthar urrús ó na heagraíochtaí
tairisceana agus na rialacha mionsonraithe maidir lena scaoileadh,
(d)     na rialacha mionsonraithe a bhaineann le
híocaíochtaí neamhdhlite agus gnóthú na n-íocaíochtaí sin,
(e)     na rialacha mionsonraithe maidir le
seiceálacha a bheidh le déanamh ag Ballstáit agus na pionóis a d'fhéadfaí a
ghearradh ar eagraíochtaí tairisceana.
* IO L 277, 21.10.2005, lch. 1."
(12)
Scriostar Airteagal 15 agus Airteagal 16.
(13)
Cuirtear Airteagal 15a, Airteagal 16a
agus Airteagal 16b isteach mar seo a leanas:
"Airteagal 15a
Cumhachtaí an Choimisiúin
Nuair a thabharfar de chumhacht don Choimisiún
gníomhartha tarmligthe a ghlacadh, beidh feidhm ag Airteagal 16a.
Nuair a thabharfar de chumhacht don Choimisiún
gníomhartha cur chun feidhme a ghlacadh, gníomhóidh sé i gcomhréir leis an nós
imeachta scrúdúcháin dá dtagraítear in Airteagal 16b.
Airteagal 16a
Feidhmiú an tarmligin
1.      Is faoi
réir na gcoinníollacha a leagtar síos san Airteagal seo a thugtar de
chumhacht don Choimisiún gníomhartha tarmligthe a ghlacadh.
2.      Is ar feadh tréimhse neamhchinntithe a
thabharfar tarmligean na cumhachta dá dtagraítear sa Rialachán seo.
3.      Féadfaidh Parlaimint na hEorpa nó an
Chomhairle tarmligean na gcumhachtaí dá dtagraítear sa Rialachán seo a
chúlghairm tráth ar bith. I gcás cinnidh maidir le cúlghairm, cuirfear deireadh
le tarmligean na cumhachta atá sonraithe sa chinneadh sin. Beidh éifeacht leis
an lá tar éis lá foilsithe an chinnidh in Iris Oifigiúil an Aontais Eorpaigh nó
ar dháta ina dhiaidh sin a shonrófar sa chinneadh sin. Ní dhéanfaidh sé difear
do bhailíocht aon cheann de na gníomhartha tarmligthe atá i bhfeidhm cheana
féin.
4.      A luaithe a ghlacfaidh sé gníomh
tarmligthe, tabharfaidh an Coimisiún fógra ina leith go comhuaineach do
Pharlaimint na hEorpa agus don Chomhairle.
5.      Tiocfaidh gníomh tarmligthe a ghlactar de
bhun an Rialacháin seo i bhfeidhm ach amháin má dhéanann Parlaimint na hEorpa
nó an Chomhairle agóid ina choinne laistigh de thréimhse dhá mhí ón uair a chuirtear
Parlaimint na hEorpa nó an Chomhairle ar an eolas faoin ngníomh sin nó má
chuireann Parlaimint na hEorpa agus an Chomhairle araon in iúl don Choimisiún,
roimh dhul in éag na tréimhse sin, nach ndéanfaidh siad agóid ina choinne. Ar
thionscnamh Pharlaimint na hEorpa nó na Comhairle, cuirfear 2 mhí leis an
tréimhse sin.
Article 16b
Gníomhartha cur chun feidhme – coiste
1.      Beidh de chúnamh ag an gCoimisiún an
Coiste um Chomheagraíocht na Margaí Talmhaíochta a bunaíodh le hAirteagal 323(2)
de Rialachán (AE) Uimh. XXXX/20.. ó Pharlaimint na hEorpa agus ón
gComhairle * an …. [lena mbunaítear comheagraíocht an mhargaidh i dtáirgí
talmhaíochta (Rialachán maidir le CEM Aonair)] [CEM ailínithe]. Coiste a
bheidh ann i gcomhréir le Rialachán (AE) Uimh. 182/2011 ó Pharlaimint na
hEorpa agus ón gComhairle an 16 Feabhra 2011 lena leagtar síos na
rialacha agus na prionsabail ghinearálta a bhaineann leis na sásraí maidir le
rialú ag na Ballstáit ar fheidhmiú cumhachtaí cur chun feidhme ag an gCoimisiún**.
2.      I gcás ina ndéanfar tagairt don mhír seo,
beidh feidhm ag Airteagal 5 de Rialachán (AE) Uimh. 182/2011.
* IO L…….
** IO L 55, 28.2.2011, lch.13."
(14)
Cuirtear an méid seo a leanas in ionad Airteagal 17:
"Airteagal 17
Comhairliúchán
Sula nglacfaidh an
Coimisiún na gníomhartha tarmligthe nó na gníomhartha cur chun feidhme dá
dtagraítear sa Rialachán seo, féadfaidh sé dul i gcomhairle leis na grúpaí seo
a leanas:
(a)     an Grúpa Comhairleach maidir le Cur Chun
Cinn Táirgí Talmhaíochta arna bhunú le Cinneadh 2004/391/CE ón gCoimisiún;
(b)     grúpaí oibre teicniúla ad hoc atá
comhdhéanta de bhaill an choiste nó de shaineolaithe i gcur chun cinn agus i
bhfógraíocht."
Airteagal 2
Tiocfaidh an Rialachán seo i bhfeidhm an
fichiú lá tar éis lá a fhoilsithe in Iris Oifigiúil an Aontais Eorpaigh.
Beidh
an Rialachán seo ina cheangal go huile agus go hiomlán agus beidh sé infheidhme
go díreach i ngach Ballstát.
Arna dhéanamh sa Bhruiséil, an
Thar ceann
Pharlaimint na hEorpa                           Thar ceann na Comhairle
An
tUachtarán                                                            An
tUachtarán
 RÁITEAS AIRGEADAIS ||
   ||
 1. || CEANNTEIDEAL BUISÉID: Caibidil 05: talmhaíocht agus forbairt tuaithe. || LEITHREASAÍ: LO: EUR 57 292 184 763 LÍ: EUR 55 269 004 060
 2. || TEIDEAL: Togra le haghaidh Rialacháin ó Pharlaimint na hEorpa agus ón gComhairle lena leasaítear Rialachán (CE) Uimh. 3/2008 maidir le bearta soláthair faisnéise agus bearta cur chun cinn le haghaidh táirgí talmhaíochta ar an margadh inmheánach agus i dtríú tíortha.
 3. || BUNÚS DLÍ: Airteagal 43 den Chonradh ar Fheidhmiú an Aontais Eorpaigh.
 4. || AIDHMEANNA: Cumhachtaí tarmligthe agus cur chun feidhme an Choimisiúin i Rialachán (CE) Uimh. 3/2008 ón gComhairle a shainaithint agus an nós imeachta iomchuí maidir le glacadh na ngníomhartha sin a bhunú (an rialachán a ailíniú le Conradh Liospóin)
 5. || IMPLEACHTAÍ AIRGEADAIS || TRÉIMHSE 12 MHÍ (EUR milliún) || AN BHLIAIN AIRGEADAIS REATHA [2011] (EUR milliún) || AN BHLIAIN AIRGEADAIS INA DHIAIDH SIN [2012] (EUR milliún)
 5.0 || CAITEACHAS A GHEARRTAR -               ARNA GHEARRADH AR BHUISÉAD AN AE (AISÍOCAÍOCHTAÍ/IDIRGHABHÁLACHA) -               BUISÉID NÁISIÚNTA -               EILE || - || - || -
 5.1 || IONCAM -               ACMHAINNÍ DÍLSE AN AE (TOBHAIGH/DLEACHTANNA CUSTAIM) -               NÁISIÚNTA || - || - || -
   ||   || [2013] || [2014] || [2015] || [2016]
 5.0.1 || CAITEACHAS MEASTA || - || - || - || -
 5.1.1 || IONCAM MEASTA || - || - || - || -
 5.2 || MODH DON RÍOMH:
 6.0 || AN FÉIDIR AN TIONSCADAL A MHAOINIÚ Ó LEITHREASAÍ A CUIREADH ISTEACH SA CHAIBIDIL ÁBHARTHA DEN BHUISÉAD REATHA? || IS FÉIDIR NÍ FÉIDIR
 6.1 || AN FÉIDIR AN TIONSCADAL A MHAOINIÚ LE TRASDUL IDIR CAIBIDLÍ AN BHUISÉID REATHA? || IS FÉIDIR NÍ FÉIDIR
 6.2 || AN mBEIDH GÁ LE BUISÉAD FORLÍONTACH? || BEIDH NÍ BHEIDH
 6.3 || AN mBEIDH GÁ LEITHREASAÍ A CHUR ISTEACH I mBUISÉID AMACH ANSEO? || BEIDH NÍ BHEIDH
 BARÚLACHA: Is é is cuspóir don togra seo an Rialachán ón gComhairle a ailíniú le Conradh Liospóin; níl aon tionchar ag an togra seo ar chaiteachas buiséadach.
[1]               IO L 3, 5.1.2008, lch. 1.
[2]               IO L 147, 6.6.2008, lch. 3
[3]               IO C , , lch. .
[4]               IO C , , lch. .
[5]               IO C , , lch. .
[6]               IO L 3, 5.1.2008, lch. 1.
[7]               IO L 55, 28.2.2011, lch. 13.